Το γεωστρατηγικό σκηνικό γύρω μας - Χανιώτικα Νέα\nΤο γεωστρατηγικό σκηνικό γύρω μας\n24 Μαρτίου, 2018 11:19 πμ\nΗ τουρκική εξωτερική πολιτική είναι διαχρονικά εθνικιστική και επεκτατική. Αναβαθμίστηκε με τη διατύπωση της θεωρίας του ‘’Στρατηγικού Βάθους’’ από τον Αχμέτ Νταβούτογλου το 2001. Η θεωρία, προέβλεπε μεν μηδενικά προβλήματα με τους γείτονες, πλην όμως η μεγαλομανία της προσωπικότητας του Ερντογάν την εμπλούτισε με Νεοθωμανικά επεκτατικά ‘’οράματα’’, ενώ με αφορμή το πραξικόπημα του 2016, η επιθετικότητα άρχισε να απογειώνεται.\nOι γεωστρατηγικές φαντασιώσεις και η Νεοθωμανική εικόνα που προβάλει η Τουρκία, καθώς και συνοδές στρατιωτικές ενέργειες, συνοψίζονται ως εξής.\n– Ενισχύει συνεχώς τη στρατιωτική της ισχύ.\n– Κρατά καταπιεσμένα τα δικαιώματα αυτονομίας ή ανεξαρτησίας στα 10δες εκατομμύρια Κούρδων εντός συνόρων και καταπολεμά τους εκτός συνόρων της Κούρδους.\n– Κρατά συνεχώς ‘’μακρύ χέρι’’ πάνω από το Αιγαίο και διεκδικεί ενεργειακά κοιτάσματα σε βάρος της Κύπρου.\n– Επιδιώκει να ενταχθεί στην Ευρωπαϊκή Ένωση, με όρους αυταρχικού καθεστώτος και,\n– Συνοδεύει τις επεκτατικές βλέψεις με επεισόδια χαμηλής έντασης, (Θράκη, Αιγαίο, Κυπριακή ΑΟΖ κλπ.).\nΣτο κυνηγητό αυτών των στόχων, ο τουρκικός λαός βομβαρδίζεται συνεχώς με μεγάλη γκάμα ψυχολογικών επιχειρήσεων.\nΓια παράδειγμα, οι τηλεοπτικές εικόνες με τον Ερντογάν και το κοριτσάκι με το μπορντό μπερέ των ειδικών δυνάμεων, οι δηλώσεις στενών συμβούλων ότι η Ελλάδα είναι μύγα ή ακίνδυνο σπυρί στο πρόσωπο του τουρκικού γίγαντα, το οθωμανικό χαστούκι που θα δοθεί στις ΗΠΑ, η προετοιμασία για επιστράτευση κα, είναι ενέσεις αυτοπεποίθησης -αλλά Τούρκα- προς το εσωτερικό, αλλά και εκβιαστικά μηνύματα προς τους δυτικούς και φυσικά προς τη χώρα μας.\nΟι ΗΠΑ, επί του παρόντος, χωρίς να εγκαταλείπουν τους μακροπρόθεσμους στόχους τους στην περιοχή, περιορίζονται σε σχετικά ανεκτικές αντιδράσεις, προσπαθώντας να αποφύγουν την πλήρη ρήξη που θα έσπρωχνε την Τουρκία πιο βαθιά στην αγκαλιά του Πούτιν.\nΑνάλογα και παρά τις μεγάλες εμπορικές σχέσεις αλλά και τις απειλές με τους πρόσφυγες, η ΕΕ έχει βάλει στο συρτάρι την ενταξιακή διαδικασία, χωρίς σύντομη προοπτική να την ανασύρει.\nΗ ΑΠΕΙΛΗ ΓΙΑ ΤΗ ΧΩΡΑ ΜΑΣ\nΚύριος στόχος του Νεοθωμανικού εδαφικού και θαλάσσιου επεκτατισμού, είναι τα κυριαρχικά δικαιώματα της Ελλάδας στο Αιγαίο και η ΑΟΖ της Κύπρου.\nΜπορεί η Τουρκία σήμερα;\nΣυμφωνώ με πολλούς αναλυτές, ότι η Τουρκία δεν διακινδυνεύει στρατιωτική ενέργεια αν δεν είναι σίγουρη ότι θα επιτύχει. Προσωπικά εκτιμώ ότι δεν θα διστάσει επιχείρηση μικρής ή μεγαλύτερης κλίμακας στο Αιγαίο, όταν σιγουρέψει ότι θα επιτύχει και ότι θα αποκομίσει ουσιαστικό όφελος. Επί του παρόντος, διατηρεί σκηνικό έντασης και περιμένει την ευκαιρία, (Αιγαίο, ΑΟΖ Κύπρου).\nΗ ισχύς και η αδυναμία της χώρας\nΟι ελληνικές Ένοπλες Δυνάμεις είναι αποτρεπτικές …ακόμη\nΟι ελληνικές Ένοπλες Δυνάμεις, δεν είναι εύκολος αντίπαλος.\nΗ εθνική ομοψυχία, είναι μεν σημαντικός παράγων ισχύος της χώρας, πλην όμως δεν επαρκεί από μόνος του, αν δεν υπάρχουν ισχυρές στρατιωτικές αποτρεπτικές δυνάμεις και ισχυρή εξωτερική πολιτική\nΠαρά την οικονομική κρίση και τη γενικευμένη παρακμή της χώρας, οι ΕΔ λειτουργούν -ακόμη- οργανωμένα και αποτελεσματικά, πολύ περισσότερο από οποιοδήποτε άλλο κρατικό οργανισμό. (Το ‘’παράδοξο’’, ερμηνεύεται επαρκώς, αλλά δεν είναι του παρόντος).\nΑντικειμενικά δεν θα διατηρήσουν την ίδια αποτρεπτική ικανότητα στο μέλλον, χωρίς ενίσχυση, με σημείο καμπής την απόκτηση από την Τουρκία. αεροπλάνων F-35 και πυραύλων S-400.\nΜπορεί άραγε η χώρα να αντέξει οικονομικά μια νέα κούρσα εξοπλισμών, δεδομένης της φρενίτιδας εξοπλιστικών προγραμμάτων που έχει σχεδιάσει η Τουρκία; Σαφώς όχι.\nΣυγκριτικά, η αποτρεπτική ικανότητα μας είναι μεν σήμερα ικανοποιητική, αν βέβαια πάρουμε υπόψη και τις σοβαρές αδυναμίες στις τουρκικές Ένοπλες Δυνάμεις μετά το πραξικόπημα του 2016, που επέφερε μεγάλη αναταραχή και πολυάριθμες διώξεις στελεχών. Για παράδειγμα, μια από τις αδυναμίες είναι το μεγάλο έλλειμα σε πιλότους. Προσπαθούν να τους αντικαταστήσουν με νέους τους οποίους, δυστυχώς αλλά αναγκαστικά, εκπαιδεύουν επιχειρησιακά οι Έλληνες πιλότοι με τις αναχαιτήσεις στο Αιγαίο. (Με την αδυναμία της αεροπορίας δεν είναι άσχετη η εναγώνια αναζήτηση σύγχρονων αντιαεροπορικών βλημάτων, όπως οι S-400).\nΟι πρόσφατες μεγαλοστομίες του Τούρκου Α/ΓΕΕΘΑ, για δήθεν ικανότητα 2,5 πολέμων ταυτόχρονα, αλλά και οι λεονταρισμοί, και το σύνηθες ‘’τροπάριο’’ απειλών, όπως π.χ. να μην τολμήσει η Ελλάδα να θίξει τα δικαιώματα της Τουρκίας στο Αιγαίο, έχουν ειδικότερα τώρα, πιο εντοπισμένο στόχο. Επιδιώκουν να εκφοβίσουν τη χώρα μας και να την αποτρέψουν από ….πονηρές σκέψεις, να καθορίσει τη Ελληνική ΑΟΖ στο Αιγαίο, εκμεταλλευόμενη την τρέχουσα δυσκολία στις Τουρκικές ΕΔ και την εμπλοκή τους στη βόρεια Συρία.\nΟι διαχρονικές αδυναμίες της πολιτικής Εξωτερικών και Άμυνας\nΗ ελληνική εξωτερική και αμυντική πολιτική φαίνεται να παραμένει, εν πολλοίς, στις βολικές αναλύσεις του τύπου: ο Ερντογάν τα κάνει αυτά για εσωτερικούς λόγους, η προβληματική οικονομία, το περσυνό δημοψήφισμα, η καθυστέρηση στην επιχείρηση στη Βόρεια Συρία, ο προσεταιρισμός των ακραίων εθνικιστών με στόχο τις εκλογές του 2019 κλπ. Αν μείνουμε σ’ αυτές τις αναλύσεις, χάνουμε την ουσία των πιο μακρινών στόχων της Άγκυρας στο Αιγαίο και στην ΑΟΖ της Κύπρου. Αυτές θα παραμείνουν, έστω κι αν ο Ερντογάν κερδίσει τις επόμενες εκλογές ή τα ‘’ξαναβρεί’’ με τους δυτικούς.\nΤα συγκεκριμένα …Δεν:\nΔεν φαίνεται να έχει αξιολογήσει και ερμηνεύσει επαρκώς τις κύριες τουρκικές επιδιώξεις, μέσα από την αμφισβήτηση της συνθήκης της Λοζάνης, ούτε και τις μεθόδους και τους στόχους των τουρκικών ψυχολογικών επιχειρήσεων και προπαγάνδας των τελευταίων χρόνων, ως βάση για να σχεδιαστούν κατάλληλοι δικοί μας τρόποι αντίδρασης.\nΔεν φαίνεται να έχει συνειδητοποιήσει ότι η Τουρκία ασκεί πολιτικό εκβιασμό με Γερμανούς, Ολλανδούς και Αμερικανούς ομήρους και κατά μείζονα λόγο θα το έκανε και για την Ελλάδα.\nΔεν φαίνεται να εκτίμησε επαρκώς ότι η απειλή μεταφέρθηκε και στη Θράκη, μετά ειδικά και την πρόσφατη άσκηση, που υπερπροβλήθηκε τηλεοπτικά, με μονάδες αρμάτων να εκπαιδεύονται στη διάβαση ποταμού.\nΗ πολιτική ηγεσία εξωτερικών και άμυνας, με τη δικαιολογία -ενδεχομένως μεν, θεωρώ δε αφελώς- της μη πρόκλησης των Τούρκων, συνέχιζε με την αυταπάτη ότι το αθέλητο ή ηθελημένο μπες-βγες των περιπόλων στην όριο γραμμή, θα τακτοποιούνταν επιτόπια και σε ΄΄συμμαχικό πνεύμα’’ με τους Τούρκους, όπως κάποιες φορές στο παρελθόν. Έτσι, δεν διαπέρασε -ως όφειλε- με ανάλογο συναγερμό προφυλάξεων όλα τα συνοριακά φυλάκια. Όχι για να κλιμακώσει η Ελλάδα την ένταση. Όχι για να στείλει πολεμικά μηνύματα απέναντι. Αλλά για να προλάβει συμβάντα σαν αυτό που έγινε στις Καστανιές. Δηλ. να μεριμνήσει έγκαιρα για μέτρα, ανάλογα των δραστικών που λήφθηκαν …κατόπιν εορτής και που φυσικά η λήψη τους δεν οδήγησε σε καμιά .… ένταση ή κρίση.\nΚάποιοι υψηλόβαθμοι απόστρατοι εξαντλούνται σε καταγγελίες κατά των Τούρκων για ‘’στημένη’’ σύλληψη ή απαγωγή. Είναι γνωστό ότι σε περιόδους έντασης των απειλών οι Τούρκοι, αλλάζουν ανάλογα τακτικές. Εν πολλοίς είναι αναμενόμενοι και προβλέψιμοι για όσους τους έχουν μελετήσει. Θεωρώ εξ ίσου, αν όχι περισσότερο, χρήσιμο μαζί με τις όποιες καταγγελίες, η επισήμανση για το τι ….Δεν, από πλευράς δικής μας. Το ‘’Προμηθείς’’ και όχι ‘’Επιμηθείς’’ φαίνεται πιο δύσκολο.\nΑνεξάρτητα απ’ όλα τα παραπάνω, ο αγώνας για να αποφυλακιστούν και να γυρίσουν πίσω τα δυο στελέχη μας από την Τουρκία, πρέπει να είναι έντονος και διαρκής, μέχρι την τελική επιτυχία.\n(Στο το Β΄ ΜΕΡΟΣ ‘’Τι μπορεί να κάνει σήμερα η Ελλάδα απέναντι στις απειλές’’)\n* Ο Στέφανος Ανδριάνης είναι Αντισ/γος ε.α , Πολιτ. Μηχανικός, – Επίτιμος Διοικητης ΑΣΔΕΝ – πρώην αιρετός της αυτοδιοίκησης ν. Χανίων. – πρώην Πρόεδρος & Διευθ. Σύμβουλος των ΕΑΣ, (ΕΒΟ-ΠΥΡΚΑΛ)


Όταν η Ρίκα Βαγιάννη αφηγήθηκε τη ζωή της στους Αθηναίους της LIFO | LiFO\n«Η ζωή δεν με έχει μάθει ειλικρινά τίποτα και δεν ντρέπομαι να το παραδεχτώ.»\n7.8.2018 | 11:53\nΤα παιδικά μου χρόνια ήταν ευτυχισμένα, τρομερά κοινά, μεσοαστικά. Έτσι νόμιζα. Μεγάλωνα με τη μαμά μου και τον πατριό μου που είχε παιδί από προηγούμενο γάμο, ο μπαμπάς μου είχε άλλα παιδιά απ' τον επόμενό του γάμο και ο πατριός μου και η μαμά μου είχαν άλλο παιδί μεταξύ τους, αλλά όλοι βασικά τα πηγαίναμε μεταξύ μας αρκετά καλά και κάναμε πλάκες και εμένα αυτό μου φαινόταν καθημερινότητα. Το νορμάλ. Αργότερα κατάλαβα ότι οι οικογενειακοί φίλοι μας δεν είχαν την ίδια γνώμη.\nΑπό μικρή ήθελα να δουλέψω στο θέατρο. Αποκλειστικά. Ως ηθοποιός. Τέλειωσα τη δραματική σχολή του Εθνικού. Δεν μου βγήκε. Ήμουνα κακομαθημένο παιδί, δεν την άντεχα εγώ τη φτώχεια. Ήμουν όμως κι υπερήφανη, ήθελα να είμαι ανεξάρτητη οικονομικά, να μην παίρνω χαρτζιλίκι απ' τους γονείς μου. Άρχισα έτσι να δουλεύω στα περιοδικά.\nΩς ηθοποιός δούλεψα 7 χρόνια. Τι «Μινόρε της Αυγής», τι Ηρώδεια, τι Επίδαυροι, τι χοροί στα Εθνικά Θέατρα, τι αρχαίο δράμα, τι commedia de l' arte. Κι όλο φυσικά το flip side: τι βιντεοταινίες, τι βάτα, τι καμένο ξασμένο μαλλί, τι επιθεώρηση της κακιάς συμφοράς, τι νυχτερινό κέντρο... Είχα ακόμα και πρόταση να εμφανιστώ στο Διογένη!... Με κλειστό μικρόφωνο φυσικά, γιατί τραγουδάω σαν καρακάξα.\nΌλα αυτά με οδήγησαν σε μια απόγνωση εσωτερική, γιατί είναι διαφορετικό να φοράς φτερά και να βγαίνεις στην επιθεώρηση με μαγιό και διαφορετικό αυτό που έχεις στο μυαλό σου - να παίξεις δυο ρόλους σε θεατρικά σύνολα της προκοπής.\nΣτην τηλεόραση μπήκα από την άλλη πόρτα. Από την πόρτα της παρουσιάστριας στην τότε ΝΕΤ - μόλις είχε μεταλλαχθεί από ΥΕΝΕΔ. Βοηθός σε τηλεπαιχνίδι. Αν σου πω ότι ξεκίνησα το 1986, θα λιποθυμήσεις; Το λέω αυτό και πέφτει στην παρέα μια αμήχανη σιωπή.\nΔουλεύοντας στα περιοδικά αναγκαστικά εξελίχθηκα κι έφτασα να γίνω στα 28 μου διευθύντρια στο Cosmopolitan. Ήταν πολύ αστείο γιατί είχα μια καλή δουλειά, πήγαινα σε συσκέψεις, έκανα όλο αυτό το σετ με επαγγελματικά ταξίδια, λιμουζίνες, Plaza, χαιρετούρες με τον Tramp - τον θυμάμαι να κυκλοφορεί με την μπανάνα πορτοφόλι στη μέση και πορτοκαλί μαλλί βαμμένο με σαμπουάν απ' το σούπερ-μάρκετ. Και μετά να γυρίζω στην Ελλάδα και να πρέπει να κάνω γύρισμα. Έκανα την υπηρέτρια, τρίτο ρολάκι σε μια βιντεοταινία γυρισμένη στα αρπαχτά. Ήταν σουρεαλιστικό.\nΤο χειρότερο που έχω διαβάσει για μένα ήταν το 1992. Είχαν γράψει σε ένα πολύ καλό περιοδικό με μεγάλη κυκλοφορία ότι βλέπουμε αυτή την κοπέλα στην τηλεόραση και μας δημιουργείται η εντύπωση ότι δεν πλένεται, δεν κάνει μπάνιο, ότι μυρίζει. Δεν σου κρύβω ότι είχα βάλει τα κλάματα. Βασάνισε τόσο το μυαλό μου να μάθω τι οδήγησε ένα νέο άνθρωπο να γράψει κάτι τέτοιο που κατάλαβα ότι είναι... άβυσσος τα κίνητρα των ανωνύμων. Δεν ξαναστενoχωρήθηκα ποτέ. Ήταν σαν να έχεις τρακάρει με νταλίκα. Μετά τα μικροχτυπήματα στον προφυλακτήρα δεν σε νοιάζουν.\nΜια τραγουδίστρια που κάνει πίστα θα την καταλάβω, αν προσέξει πώς θα είναι χτενισμένη κι τελευταία βλεφαρίδα της. Αυτό που δεν μ' αρέσει είναι ο τρόπος που είναι μακιγιαρισμένες οι παρουσιάστριες των ειδήσεων. Πρόκειται να πει ότι έγινε σεισμός και σκοτώθηκαν 80 χιλιάδες άνθρωποι και έχει το ουράνιο τόξο πάνω απ' το βλέφαρο τόσο προσεκτικά απλικαρισμένο λες και θα βγει να τραγουδήσει.\nΜπορεί να μην έχω περάσει καμιά κακουχία, αλλά αλήθεια σου λέω, είμαι ευτυχισμένη επειδή έχω ψωμί. Τρελαίνομαι από χαρά που μπορώ να έχω ένα δασάκι μπροστά απ' το σπίτι μου και να το βλέπω όταν πλένω τα πιάτα, που μπορώ και βγαίνω το πρωί. Νομίζω ότι είμαι ο πιο πλούσιος και τυχερός άνθρωπος του κόσμου. Αν ήμουν θρήσκα θα ήμουν συνέχεια στα κεριά, στις δεήσεις και στις ευχαριστίες.\nΞανθιά θεά των μικρών πραγμάτων\nΆνθρωποιΠέθανε η Ρίκα Βαγιάννη\nLifo TalksH Ρίκα Βαγιάννη δεν πιστεύει στις ηρωίδες μάνες\nΓυναίκεςΞανθιά θεά των μικρών πραγμάτων\nΓυναίκεςΤαξίδι στο κέντρο της καψούρας από την (παθούσα) Ρίκα Βαγιάννη\nκαι όμως γυρίζει 7.8.2018 | 13:30\nΘα μας λείψει μεταξύ άλλων, η ομορφιά της, η εξυπνάδα της κι ο αυτοσαρκασμός της.\nNicki 7.8.2018 | 14:54\nΡίκα μου θύμιζες πάντα μια εκδοχή της Μαλβίνας. Ήσουν πάντα σαν τις γυναίκες που θα θελα να είμαι, μια έξυπνη, δυναμική και ανθρώπινη γυναίκα που βαριόταν τις βλακείες. Δεν αξίζει να φεύγουν τέτοιοι άνθρωποι ρε γαμώτο. Kudos\nboxer 9.8.2018 | 11:12\nH Μαλβίνα φλέρταρε με τη χυδαιότητα και ήταν πιο μπρουτάλ. Και κυρίως δεν αυτοσαρκαζόταν, δεν της άρεσε αυτό. Χρησιμοποιούσε το χιούμορ πάντα για να χτυπήσει άλλους.\nΗ Ρίκα πάντα ήταν πιο εστέτ, πιο ανάλαφρη και είχε φίνο χιούμορ.\nNicki 10.8.2018 | 00:28\nΣωστή επισήμανση βέβαια. Γενικά η Μαλβίνα ήταν αρκετά πιο ανασφαλής, σε ο,τι είχε να κάνει με τα προσωπικά της το έδειχνε κιόλας. Η Ρίκα ήταν απολαυστικά απενοχοποιημένη με το 'είμαι αυτός ο καραγκιόζης και μου αρέσω εμένα για αρχή', φυσικά έχοντας και πολύ καλό υπόβαθρο παράλληλα για να μην είναι ποτέ μόνο αυτό


Όταν οι προπονητές τα παίρνουν στο κρανίο (videos) - Onsports.gr\nOnsports Team\t05 Ιανουαρίου 2017, 12:50\nΌταν οι προπονητές τα παίρνουν στο κρανίο (videos)\nΤο ξέσπασμα του Γιούρι Ζντοβτς εναντίον του Μαυροειδή στον αγώνα της ΑΕΚ με την Σάσαρι, δεν ήταν κάτι που είδαμε πρώτη φορά στα γήπεδα.\nΣυχνά οι προπονητές των ομάδων, παρασυρόμενοι από την αδρεναλίνη και το πάθος τους για το άθλημα, ξεσπούν ενάντια των αθλητών τους.\nΤελευταίο θύμα των προπονητών, ήταν ο Μαυροειδής, όμως ο κόουτς της ΑΕΚ, το έχει κάνει ξανά.\nΉταν στον περσινό αγώνα του Ολυμπιακού με την ΑΕΚ, όταν ο οξύθυμος προπονητής των κιτρινόμαυρων, τα έβαλε με τον Τόριν Γκριν. Ο Ζντοβτς έκανε αλλαγή τον παίκτη του και του μίλησε σε πολύ έντονο ύφος. Ο γκριν θέλησε να αποφύγει τον καυγά και έκατσε στον πάγκο, όμως ο Ζντοβτς σε έξαλλη κατάσταση του ζήτησε να σηκωθεί προκειμένου να τον ακούσει. Ο Γκριν το έκανε, όμως κάθισε ξανά αμέσως στη θέση του και τότε ο Ζντοβτς βάρεσε ένα μίνι εγκεφαλικό και παραλίγο να πιαστεί στα χέρια με τον έγχρωμο γκαρντ της ομάδας του. Ευτυχώς, κάποιοι ήταν ψύχραιμοι και αποφεύχθηκε ο καυγάς.\nΟ Μαυροειδής με τον Μπαρτζώκα\nΟ Γιώργος Μπαρτζώκας είχε βάλει και αυτός παλιότερα στο… στόχαστρό του τον Δημήτρη Μαυροειδή. Ο Ολυμπιακός αντιμετώπιζε εκτός έδρας την Κάχα Λαμποράλ και ο Μαυροειδής αστόχησε σε λέι απ. Ε, αυτό ήταν. Ο Μπαρτζώκας κάλεσε τάιμ άουτ και ξεκίνησε τα… γαλλικά στον παίκτη του, λέγοντάς του ότι δεν μπορεί να βάλει λέι – απ με το αριστερό χέρι.\nΟ μετρ του είδους, Γιάννης Ιωαννίδης\nΑν ψάξει κανείς στο youtube, θα βρει άπειρα βίντεο του οξύθυμου Έλληνα τεχνικού. Επιλέξαμε το μπουκάλι που είχε προσγειώσει στο κεφάλι του Γιώργου Σιγάλα το 1994 σε αναμέτρηση του Ολυμπιακού με την Μπενετόν Τρεβίζο.\nΟ Ιωαννίδηςμ γνωστός για τα ξεσπάσματά του δεν ήταν ικανοποιημένος από την απόδοση του μετέπειτα αρχηγού της ομάδας, με αποτέλεσμα να ρίξει μια σφαλιάρα σε ένα μπουκάλι με νερό και αυτό να προσγειωθεί στο πρόσωπο του Σιγάλα.\n12 λεπτά πριν Super League: Άρχισε η αξιολόγηση των γηπέδων απ’ τους «Ζωσιμάδες»!\n12 λεπτά πριν Νετς: «Καμπάνα» για την άρνηση του Ίρβινγκ να… μιλήσει!\n13 λεπτά πριν Κρούσματα σήμερα: 3421 νέα ανακοίνωσε ο ΕΟΔΥ - 83 θάνατοι σε 24 ώρες, στους 754 οι διασωληνωμένοι\n27 λεπτά πριν Super League 2: Σιδηρόπουλος και Φωτιάς στους… τελικούς!


ΣΤΓΟΣ ΦΡΑΓΚΟΣ: «ΔΕΝ ΜΠΟΡΟΥΜΕ ΝΑ ΑΠΟΚΛΕΙΣΟΥΜΕ ''ΝΕΑ ΙΜΙΑ'' ΣΤΟ ΜΕΛΛΟΝ» (ΣΥΝΕΝΤΕΥΞΗ) | ΣΤΑΡΑΤΑ ΛΟΓΙΑ\nΑρχική » ΑΜΥΝΑ , ΕΘΝΙΚΑ ΘΕΜΑΤΑ , ΤΟΥΡΚΙΑ , ΤΟΥΡΚΙΚΕΣ ΠΑΡΑΒΙΑΣΕΙΣ , ΦΡΑΓΚΟΣ » ΣΤΓΟΣ ΦΡΑΓΚΟΣ: «ΔΕΝ ΜΠΟΡΟΥΜΕ ΝΑ ΑΠΟΚΛΕΙΣΟΥΜΕ ''ΝΕΑ ΙΜΙΑ'' ΣΤΟ ΜΕΛΛΟΝ» (ΣΥΝΕΝΤΕΥΞΗ)\nΣΤΓΟΣ ΦΡΑΓΚΟΣ: «ΔΕΝ ΜΠΟΡΟΥΜΕ ΝΑ ΑΠΟΚΛΕΙΣΟΥΜΕ ''ΝΕΑ ΙΜΙΑ'' ΣΤΟ ΜΕΛΛΟΝ» (ΣΥΝΕΝΤΕΥΞΗ)\nstaratalogia Τρίτη, Ιανουαρίου 19, 2016 0 σχολια\nΣε συνέντευξή του στο ρωσικό μέσο ενημέρωσης RGRU, ο πρώην αρχηγός ΓΕΣ και πρώην υπουργός Άμυνας, Στρατηγός Φραγκούλης Φράγκος, μιλά για τις τουρκικές παραβιάσεις στο Αιγαίο, την... αμφισβήτηση των ελληνικών κυριαρχικών δικαιωμάτων αλλά και για την προκλητικότητα της Άγκυρας στην περιοχή της Ανατολικής Μεσογείου, χωρίς μάλιστα, να αποκλείει την επανάληψη ενός θερμού επεισοδίου τύπου Ιμίων στο Αιγαίο. Ταυτόχρονα, ωστόσο, τονίζει ότι οι ελληνικές Ένοπλες Δυνάμεις είναι έτοιμες να καταρρίψουν τουρκικά μαχητικά αν απαιτηθεί.\nΚάθε χρόνο ο αριθμός των παραβιάσεων των οπλισμένων τουρκικών μαχητικών ανέρχεται σε χιλιάδες, ενώ συχνά τουρκικά πλοία πλέουν κοντά όχι μόνο στα ελληνικά νησιά στο Αιγαίο, αλλά και στην ηπειρωτική χώρα. Γιατί η Τουρκία συμπεριφέρεται τόσο προκλητικά απέναντι στην Ελλάδα;\nΣτρατηγικός στόχος των Τούρκων είναι η αλλαγή των συνόρων στο Αιγαίο. Στην τελευταία της μυστική συνεδρίαση, που έγινε στις 28 Ιανουαρίου του 1920, η οθωμανική Βουλή των Αντιπροσώπων έκανε δεκτό ένα κείμενο έξι άρθρων, το οποίο έμεινε γνωστό στην ιστορία ως «Εθνικός Όρκος» (Misak-i Millΐ). Εκεί γινόταν αναφορά στον «εθνικοαπελευθερωτικό» πόλεμο. Ανάμεσα στις περιοχές που υπήρχαν προς «απελευθέρωση» και υπαγωγή τους στον εθνικό κορμό της Τουρκίας ήταν όλη η Βόρεια Ελλάδα μέχρι τη Θεσσαλονίκη, η Κύπρος και το Αιγαίο, το οποίο αφενός έπρεπε να «ξαναμοιραστεί» και αφετέρου να μετατραπεί σε «ανοικτή θάλασσα». Στην πραγματικότητα, αυτό που επιθυμεί η Τουρκία είναι η ανασύσταση της «Οθωμανικής Αυτοκρατορίας». Αυτή είναι η κύρια αιτία για τη διαρκή αστάθεια και προκλητικότητα που βιώνουμε στο Αιγαίο.\nΤυπικά, τα τουρκικά πολεμικά πλοία χρησιμοποιούν τα διεθνή ύδατα, αλλά η πραγματικότητα είναι ότι συμπεριφέρονται άκρως επιθετικά, προκαλώντας συνεχώς το Πολεμικό Ναυτικό, ενώ τα τουρκικά αεροσκάφη παραβιάζουν συνεχώς τον εναέριο χώρο μας. Όλα αυτά στοχεύουν στη δημιουργία μιας γκρίζας ζώνης, με την Άγκυρα να κάνει ξεκάθαρο ότι δεν αναγνωρίζει τα ισχύοντα θαλάσσια σύνορα στην Ανατολική Μεσόγειο. Άλλωστε, αρνείται να υπογράψει τη Σύμβαση των Ηνωμένων Εθνών για το Δίκαιο της Θάλασσας.\nΤο 1996 μεταξύ Αθήνας και Άγκυρας παραλίγο να ξεσπάσει γενική πολεμική σύρραξη. Πολλοί στην Ελλάδα πιστεύουν ότι η Τουρκία κατέρριψε ένα ελληνικό ελικόπτερο κοντά στα Ίμια, ενώ η επίσημη εκδοχή είναι ότι κατέπεσε από μηχανική βλάβη, με αποτέλεσμα τον θάνατο τριών ανθρώπων. Είναι έτσι;\nΚανείς δεν γνωρίζει τι ακριβώς έγινε εκείνη τη νύχτα. Από την έρευνα όμως που διεξήχθη από το υπουργείο Εθνικής Άμυνας δεν βρήκαμε κάποιο στοιχείο που να αποδίδει την πτώση του ελικοπτέρου σε εχθρική ενέργεια. Παρ' όλα αυτά, κανείς δεν θα διαφωνήσει με το γεγονός ότι η αιτία για τον θάνατο των πιλότων του Πολεμικού Ναυτικού ήταν οι ενέργειες της Τουρκίας. Τα ελληνικά σύνορα είχαν παραβιαστεί σε εκείνη την περίπτωση. Επιπρόσθετα, οι Τούρκοι ήξεραν πολύ καλά ότι, σύμφωνα με τις διεθνείς συνθήκες, τα νησιά ανήκαν στην Ελλάδα. Παρόμοια σοβαρά συμβάντα δεν μπορούν να αποκλειστούν στο μέλλον. Από την πλευρά μας, τον κυριότερο ρόλο παίζει η Πολεμική Αεροπορία και ο επαγγελματισμός των πιλότων και του προσωπικού της. Όταν ήμουν αρχηγός του Στρατού, έτυχε να πραγματοποιήσουμε κοινές αεροπορικές ασκήσεις με το Ισραήλ. Τέτοιες ασκήσεις είχε πραγματοποιήσει το Ισραήλ και με την Τουρκία στο παρελθόν. Σύμφωνα με ισραηλινή μελέτη, η οποία ήρθε αργότερα εν γνώσει μου, σε περίπτωση ελληνοτουρκικού πολέμου η Πολεμική μας Αεροπορία θα είχε καταστρέψει την τουρκική εντός 48 ωρών. Κι αυτό δεν το λέμε εμείς, αλλά οι Ισραηλινοί.\n«Ζούμε υπό το καθεστώς των συνεχών παραβιάσεων»\nΔηλώσατε πρόσφατα σε ελληνικό μέσο ενημέρωσης ότι σε περίπτωση κλιμάκωσης της έντασης στην περιοχή γύρω από την Τουρκία και σε περίπτωση που η τελευταία επικαλεστεί το Άρθρο 5 τον ΝΑΤΟ, περί συλλογικής άμυνας, η Ελλάδα θα πρέπει να αρνηθεί. Είναι κάτι τέτοιο δυνατό μέσα στις δομές του ΝΑΤΟ;\nΕάν το ΝΑΤΟ μας ζητήσει να υποστηρίξουμε την Τουρκία στο πλαίσιο του Άρθρου 5 της Συμμαχίας, η Ελλάδα με δυσκολία θα συμφωνήσει. Αλλά γιατί πρέπει να το κάνουμε αυτό; Πρέπει να σκεφτούμε πάνω απ' όλα το εθνικό μας συμφέρον. Ο καθένας γνωρίζει ότι οι Τούρκοι παραβιάζουν τα εναέρια σύνορά μας, όπως και τα θαλάσσια. Μάλιστα, στα τέλη Δεκεμβρίου η Άγκυρα εξέδωσε ΝΟΤΑΜ για ασκήσεις γύρω από ελληνικά νησιά στο Αιγαίο. Η Τουρκία τα τελευταία εκατό χρόνια ακολουθεί επιθετική πολιτική έναντι της Ελλάδας. Τον Σεπτέμβριο του 1955 χιλιάδες Έλληνες εκδιώχθηκαν από την Κωνσταντινούπολη, τη Σμύρνη και άλλες περιοχές της Μικράς Ασίας. Το 40% σχεδόν της Κύπρου βρίσκεται υπό τουρκική κατοχή και σήμερα ζούμε υπό το καθεστώς των συνεχών παραβιάσεων. Παρ' όλα αυτά, ούτε το ΝΑΤΟ αλλά ούτε και η ΕΕ θέλουν να κάνουν κάτι για να βοηθήσουν την Ελλάδα. Η Συμμαχία, μέλη της οποίας αποτελούν τόσο η Ελλάδα όσο και η Κύπρος, αρνείται να πάρει θέση. Όταν διαμαρτυρόμαστε σε επίσημο επίπεδο για τη συμπεριφορά των γειτόνων μας, παίρνουμε την απάντηση «βρείτε τη λύση μεταξύ σας». Τι σημαίνει αυτό; Αν και το ΝΑΤΟ θέλει να παρουσιάζεται ως ένας «μονολιθικός» οργανισμός, στην πραγματικότητα δεν είναι έτσι. Κάποια μέλη του έχουν πρόβλημα από τη συμπεριφορά κάποιων άλλων μελών του, όπως συμβαίνει με την Ελλάδα και την Τουρκία. Σε οποιαδήποτε στιγμή τα μέλη του ΝΑΤΟ μπορούν να ασκήσουν πίεση στην Άγκυρα, αλλά αυτό δεν συμβαίνει. Η ΕΕ, από την πλευρά της, ασκεί πολιτική σε βάρος της Ελλάδας και της Κύπρου με το να συνεχίζει τις ενταξιακές διαπραγματεύσεις με την Τουρκία, μια χώρα που αμφισβητεί ανοικτά τα σύνορα της Ελλάδας και υποστηρίζει την κατοχή της Βόρειας Κύπρου.\n«Όλοι εναντίον όλων στη Συρία»\nΠοιοι είναι οι πραγματικοί στόχοι της Τουρκίας στη Συρία από τη στρατιωτική οπτική της Ελλάδας;\nΑυτό που κυρίως φοβάται η Άγκυρα είναι η δημιουργία μιας εκτεταμένης κουρδικής αυτονομίας. Έτσι, προσπαθεί να «φλερτάρει» με ορισμένες οργανώσεις των Κούρδων. Το παρόν διάστημα οι Τούρκοι έχουν δημιουργήσει καλές σχέσεις με τον πρόεδρο του ιρακινού Κουρδιστάν, Μασούντ Μπαρζανί, και δεν θέλουν να έρθουν σε ρήξη με το ISIS. Οι Τούρκοι δεν αγοράζουν πετρέλαιο μόνο από το ISIS, αλλά κι από τον Μπαρζανί. Πολύ πρόσφατο απαράδεκτο περιστατικό, αυτό της τουρκικής εισβολής στο Βόρειο Ιράκ. Στην Άγκυρα επικαλούνται ότι το έκαναν για να βοηθήσουν τους Κούρδους, για να πολεμήσουν το ISIS. Αλλά το ερώτημα είναι: Γιατί να στείλεις μαζί με τους υποτιθέμενους εκπαιδευτές και βαρύ υλικό, συμπεριλαμβανομένων αρμάτων μάχης; Αυτό που θέλουν στην πραγματικότητα οι Τούρκοι είναι να διασφαλίσουν μόνιμη δυνατότητα πρόσβασης στα πετρέλαια της Μοσούλης, στα πετρέλαια του Ιράκ. Αυτός είναι ο στόχος τους. Ταυτόχρονα, θέλουν να δημιουργήσουν μια «γκρίζα ζώνη» ανάμεσα στα σύνορα του Ιράκ, της Συρίας και της Τουρκίας. Ο πόλεμος στη Συρία δεν είναι πλέον μια διαμάχη ανάμεσα στις δυνάμεις του Μπασάρ αλ Άσαντ και τους αντικαθεστωτικούς. Σήμερα μπορούμε να πούμε ότι μάχονται όλοι εναντίον όλων: ο Άσαντ, η Χεζμπολάχ, το FSA, το ISIS, οι Κούρδοι, οι Τούρκοι, το Ιράν και η διεθνής συμμαχία. Επιπρόσθετα, η Σαουδική Αραβία, το Κατάρ και η Τουρκία χρησιμοποιούν τους ισλαμιστές και τους Κούρδους εναντίον του Άσαντ.\nΗ Ρωσία δέχτηκε μια κραυγαλέα επιθετική συμπεριφορά από την Τουρκία με την κατάρριψη τον Su-24. Η Μόσχα μετέβαλε δραματικά την πολιτική της έναντι της Άγκυρας και επέβαλε οικονομικές κυρώσεις. Πώς εκτιμάτε το μέλλον αυτής της ρωσοτουρκικής αντιπαράθεσης;\nΗ πολιτική της Τουρκίας πάντα έμοιαζε με τη συμπεριφορά των αλεπούδων. Εάν η Ρωσία τηρήσει σκληρή γραμμή απέναντι στην Τουρκία η τελευταία θα αναγκαστεί να προχωρήσει σε συμβιβασμούς. Για παράδειγμα, προσφέρθηκε να πληρώσει αποζημίωση για το καταρριφθέν αεροσκάφος κ.ά. Μέχρι και πρόσφατα η Ρωσία εκλάμβανε την Τουρκία ως έναν εταίρο, αλλά αυτό ήταν λάθος. «Δεν μπορείς να εμπιστεύεσαι τους Τούρκους», έλεγε ο παππούς μου, τα ίχνη του οποίου αγνοούνται από την εποχή της Μικρασιατικής Καταστροφής, όταν ήταν ενταγμένος στα τάγματα εργασίας, τα λεγάμενα «αμελέ ταμπουρού». Αυτό που έχει γίνει είναι το αδιέξοδο της πολιτικής της Άγκυρας. Έχει διαταράξει τις σχέσεις της με όλα τα γειτονικά της κράτη, ξεκινώντας από την Ελλάδα και τη Συρία και τελειώνοντας με το Ισραήλ και το Ιράν. Αυτό οδηγεί τους Τούρκους σε απομόνωση. Αλλά η πολιτική του Ερντογάν με τα ισλαμικά ερείσματα τους οδηγεί κατευθείαν στην καταστροφή και πιστεύω ότι δεν είναι ανάγκη κανείς να αναμειχθεί σε αυτό...\n«Η Ελλάδα προσβλέπει πάντα σε μια ρωσική στήριξη»\nΤο 2016 είναι Έτος Ρωσίας στην Ελλάδα και Έτος Ελλάδας στη Ρωσία. Ποιες είναι οι προσδοκίες σας από την περαιτέρω ανάπτυξη των σχέσεων μεταξύ των δύο χωρών;\nΟι χώρες μας μοιράζονται την Ορθοδοξία, τον πολιτισμό και κοινές αξίες. Ο Ελληνισμός έχει παίξει σημαντικότατο και πρωταγωνιστικό ρόλο με τη διάδοση της χριστιανικής θρησκείας και η Ρωσία έστειλε στην Ελλάδα αμέσως μετά την Επανάσταση τον Ιωάννη Καποδίστρια και τον Αλέξανδρο Υψηλάντη, οι οποίοι αναζωογόνησαν τον Ελληνισμό. Θα ήταν ίσως λάθος να πω ότι οι δύο χώρες μας μοιράζονται έναν κοινό εχθρό. Θα μπορούσα όμως να πω ότι αντιμετωπίζουμε μια μη φιλική χώρα και η Ελλάδα προσβλέπει πάντα σε μια ρωσική στήριξη, καθώς η Τουρκία είναι μια πραγματική απειλή για την ασφάλειά μας. Αλλά για να επιβιώσει η Ελλάδα χρειαζόμαστε ένα ισχυρό στράτευμα. Και για να έχουμε ένα ισχυρό στράτευμα χρειαζόμαστε μια εξίσου ισχυρή οικονομία. Το πρόβλημα είναι ότι η Ελλάδα έχει περιέλθει υπό τον πλήρη έλεγχο των τρόϊκανών, οι οποίοι θέλουν να εμποδίσουν τη δημιουργία μιας αυτάρκους πορείας της ελληνικής οικονομίας. Η Ρωσία θα μπορούσε να στηρίξει την Ελλάδα μέσω της άρσης για παράδειγμα, του εμπάργκο που έχει επιβάλει στην ΕΕ σε ό,τι αφορά στα ελληνικά γεωργικά προϊόντα, έτσι ώστε οι αγρότες μας να μπορούν να εξάγουν τα προϊόντα τους στη ρωσική αγορά. Άλλωστε, οι αγρότες μας έχουν υποφέρει εξαιτίας της αντιρωσικής πολιτικής της ΕΕ, με την οποία και δεν συμφωνούν. Επιπλέον, εάν λάβουμε υπόψη τον αποκλεισμό της Τουρκίας από τον ρωσικό τουρισμό, αυτός θα μπορούσε να ανακατευθυνθεί προς την Ελλάδα κι αυτό θα είχε θετικές συνέπειες για την οικονομία μας. Σε ό,τι αφορά στην πολιτική στήριξη, αναμφισβήτητα η Αθήνα περιμένει την υποστήριξη της Μόσχας στις ελληνοτουρκικές διαφορές τόσο στην Κύπρο όσο και στο θέμα του Αιγαίου.\nΗ Ελλάδα σήμερα, εκτός από τα οικονομικά προβλήματα που αντιμετωπίζει καλείται να διαχειριστεί κι ένα τεράστιο κύμα προσφύγων - μεταναστών. Ποιος είναι ο ρόλος της Τουρκίας σε αυτή την κρίση και για ποιους λόγους συμβαίνει όλο αυτό;\nΗ χώρα μου όσο και το σύνολο της Ευρώπης αντιμετωπίζει ένα άνευ προηγουμένου κύμα προσφύγων. Μόνο μέσω της Ελλάδας πέρασαν 850.000 αλλοδαποί. Πολλοί από αυτούς θέλουν μόνο να επιβιώσουν και υποφέρουν. Πρέπει να το λάβουμε αυτό υπόψη και να τους βοηθήσουμε. Αυτό όμως εγείρει πολλά ερωτήματα, όπως γιατί η ΕΕ πιέζει μόνο την Αθήνα, μεταθέτοντας σε αυτή την ευθύνη για τα εξωτερικά σύνορα της Σένγκεν, ενώ την ίδια ώρα δίνει 3 δις ευρώ στην Τουρκία, που δεν κάνει τίποτα για τον περιορισμό των εισόδων; Όσο για τις αιτίες, ο καταλληλότερος να απαντήσει είναι οι ΗΠΑ. Οι Αμερικανοί πρέπει να κατανοήσουν τα λάθη που έκαναν στην περιοχή -Σαντάμ, Καντάφι, Μουμπάρακ, Άσαντ, για να αναφέρω μερικά από αυτά. Αυτό που δημιούργησαν είναι μια «σταθερή αστάθεια» στη Μέση Ανατολή και τη Βόρεια Αφρική, από την οποία υποφέρουν όλοι- και η Ελλάδα μεταξύ αυτών...\n(ΕΠΙΚΑΙΡΑ 15/01-21/01/2016 – Σ.Λ.)


Καλοκαιρινή ομάδα για Έφηβους\nΚαλοκαιρινή Ομάδα για Έφηβους, από το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε. Αχαίας, «Καλλίπολις»\n«Παίχτης ή Πιόνι; Εσύ Επιλέγεις!!!»\nΈφτασε το καλοκαίρι, τα σχολεία και οι εξετάσεις τελειώνουν. Η εποχή ιδανική για μια καλοκαιρινή ομάδα εφήβων στο Κέντρο Πρόληψης «Καλλίπολις». Σας προσκαλούμε στις καλοκαιρινές συναντήσεις εφήβων στην Πάτρα στις οποίες μπορούν να συμμετέχουν έφηβοι ηλικίας 15-17 ετών.\nΗ καλοκαιρινή ομάδα θα ξεκινήσει την Τρίτη 18 Ιουνίου 2019 (12:00-14:00) και θα ολοκληρωθεί σε 6 συναντήσεις (συγκεκριμένα 18,19,20,25,26,27 Ιουνίου) στο χώρο του Κέντρου Πρόληψης Ν.Ε.Ο Πατρών-Αθηνών 35, 1ος όροφος.\nΚατά τη διάρκεια των συναντήσεων οι έφηβοι θα έχουν την ευκαιρία, μέσα από βιωματικά παιχνίδια, να γνωριστούν, να διασκεδάσουν και να επικοινωνήσουν με συνομηλίκους τους για θέματα που τους αφορούν.\nΗ συμμετοχή στην ομάδα εφήβων είναι δωρεάν και οι ενδιαφερόμενοι μπορούν να επικοινωνήσουν στα τηλ. 2610 623290, 2610 226948 με την κα Γιώτα Γεωργοπούλου για περισσότερες πληροφορίες. Δηλώσεις συμμετοχής στην φόρμα που ακολουθεί έως και την Πέμπτη 13 Ιουνίου.


Η ARM δημιούργησε τον πρώτο εύκαμπτο επεξεργαστή - Οικονομικός Ταχυδρόμος - ot.gr\nΘέλοντας να καλύψει τις συγκεκριμένες ανάγκες η ARM παρουσίασε το νέο της PlasticARM, έναν εύκαμπτο επεξεργαστή για την κατασκευή του οποίου αντί για πυρίτιο έχει χρησιμοποιηθεί πλαστικό. Σύμφωνα με την εταιρεία ο PlasticARM «είναι ένας πλήρως λειτουργικός, χωρίς πυρίτιο επεξεργαστής αρχιτεκτονικής ARM».\nΣύμφωνα με την ARM, το πλαστικό θα μπορούσε να είναι πολύ φθηνότερο σαν υλικό παραγωγής, ενώ με την εύκαμπτη φύση του θα υπήρχε η δυνατότητα να χρησιμοποιηθούν οι επεξεργαστές σε πολλές διαφορετικές εφαρμογές. Αναφέρει ενδεικτικά ότι θα μπορούσε να συνδυαστεί με χαρτί, πλαστικό ή σε υπόστρωμα φύλλων μετάλλου. Πρόκειται δηλαδή για μια τεχνολογία ημιαγωγών που δεν θα περιοριζόταν σε έξυπνα ρολόγια και κινητά τηλέφωνα, αλλά θα μπορούσε να βρει εφαρμογές και στον χώρο της συσκευασίας τροφίμων, της επίδεσης τραυμάτων, άλλων ιατρικών συσκευών κλπ.\nΑν και στην πρώτη φάση ανάπτυξης του επεξεργαστή η ισχύς του μάλλον συγκρίνεται με μοντέλα πολύ βασικών επιδόσεων, η ARM υποστηρίζει στο περιοδικό Nature ότι ο «επεξεργαστής είναι 12 φορές πιο πολύπλοκος σε σχέση με την προγενέστερη αντίστοιχη λύση εύκαμπτων ηλεκτρονικών».\nΕιδήσεις σήμερα Η παγκόσμια έλλειψη μικροτσίπ επεκτείνεται και στα κινητά τηλέφωνα Ημιαγωγοί: Νέα μονάδα παραγωγής στη Σιγκαπούρη από την GlobalFoundries TSMC: Επέκταση σε ΗΠΑ και Ιαπωνία με νέα εργοστάσια ημιαγωγών Αυτοκινητοβιομηχανία: Η έλλειψη ημιαγωγών και chips βάζει νέο φρένο στις παραδόσεις


Το δις εξαμαρτείν ουκ ανδρός σοφού!... το τρις; - Ακτιβιστής\nHome ΑΠΟΨΕΙΣ Βενιζέλος Οι Bloggers σχολιάζουν Πολιτική ΡΟΗ Το δις εξαμαρτείν ουκ ανδρός σοφού!... το τρις;\nΤο δις εξαμαρτείν ουκ ανδρός σοφού!... το τρις;\nΑκτιβιστής στις 9.8.11 ΑΠΟΨΕΙΣ, Βενιζέλος, Οι Bloggers σχολιάζουν, Πολιτική, ΡΟΗ,\n"Όλοι μας ως αδύναμες ανθρώπινες υπάρξεις υποπίπτουμε σε λάθη. Το να κάνει κάποιος ένα λάθος, μια αμαρτία, ένα σφάλμα, είναι κάτι αποδεκτό. Η επανάληψη του λάθους, έχοντας την εμπειρία του προηγουμένου λάθους και γνωρίζοντας τα επακόλουθα υποδηλώνει έλλειψη σοφίας, δεν αποτελεί χαρακτηριστικό ενός φρόνιμου και συνετού ανθρώπου",\nέγραψε ο Χάρης Μιλητός.\nΚαι μάλλον έχει δίκαιο στην ανάλυση της αρχαιοελληνικής ρήσης:\nΌποιος κατηγορήσει για εμπάθεια τον νέο αντιπρόεδρο της κυβέρνησης GAP, μάλλον αδικεί τα πάθη, αυτός όμως που θα τον χαρακτηρίσει βιαστικό και αιθεροβάμονα πιθανόν να έχει διαβάσει το βιογραφικό του: "...Αποφοίτησε από τη Νομική το 1978 και πραγματοποίησε τις μεταπτυχιακές σπουδές στο Πανεπιστήμιο του Παρισιού ΙΙ.\nΤο 1980 αναγορεύθηκε Διδάκτωρ Νομικής στη Νομική Σχολή του Αριστοτελείου Πανεπιστημίου Θεσσαλονίκης, όπου το 1984 εκλέχθηκε υφηγητής και στη συνέχεια καθηγητής του Συνταγματικού Δικαίου..." Τα υπόλοιπα είναι λίγο πολύ γνωστά (βλέπε σχετικό)\nΟι χρονολογίες είναι πολύ συμπιεσμένες και φαίνεται ότι κυριαρχείται από άγχος και συνεχή επιβεβαίωση για συνεχή άνοδο της καριέρας του. Άνθρωπος με πολλά χαρίσματα και ευφράδεια λόγου, πολύ καλός γνώστης του "άσπρου - μαύρου" και του πολιτικού γκρίζου. Ανυπόμονος και πείσμων θέλει να έχει το τελευταίο λόγο και να κερδίσει σε επικοινωνιακές εντυπώσεις.\nΑυτό είναι που τον χαρακτηρίζει και είναι το μεγάλο του μειονέκτημα.\nΤο 2007 έσπασε τα μούτρα του, αλλά δεν το έβαλε κάτω. Το 2011 αυτοπαγίδευτικε και έπεσε στα βαθειά νερά που μάλλον θα το πνίξουν πολιτικά.\nΑυτόν τον πολιτικό δεν πρέπει να τον εμπιστεύεσαι. Αλλάζει συνεχώς χωρίς να βελτιώνεται. Θέλει να αναδεικνύεται, αλλά να ΜΗΝ έχει ποινικές ευθύνες.\nΤο νομοθετικό του έργο γνωστό, έχουμε αναφερθεί για την ατιμωρησία του άρθρου 86 καθώς επίσης και την τελευταία αναφορά της Αριστέας Μπουγάτσου.\nΔΕΝ μπορείς αβίαστα να τον χρεώσεις με κακές προθέσεις. Αυτό όμως που μάλλον μπορεί να ισχυριστεί κάποιος είναι η χωρίς φραγμούς πάθος για ανέλκυση και διάκριση στη πολιτική πυραμίδα της χώρας. Είναι σαν να εκτελεί την προσταγή στην "Αναφορά στον Γκρέκο":\n"Παππού αγαπημένε, είπα, δώσ μου μιαν προσταγή.\n-Φτάσε όπου ΔΕΝ ΜΠΟΡΕΙΣ παιδί μου !.."\nΑυτή είναι η προσταγή που φορτώθηκε όταν εκείνη την κρίσιμη Τετάρτη ο GAP στην προσπάθεια για συγκυβέρνηση με τη ΝΔ "παραιτήθηκε" στο Σαμαρά.\nΗ "τυχαία" συνάντηση Βενιζέλου πριν κάνει τον ανασχηματισμό, "έδωσε γη και ύδωρ" σε απαιτήσεις κάποιων οξύθυμων (δήθεν ανταρτών) βουλευτών του, ώστε να μην ρίξουν την κυβέρνηση και ματαιωθεί το σχέδιο ξεπουλήματος της χώρας με την φασιστική εξαθλίωση των ελλήνων πολιτών τόσο στα εργασιακά τους όσο και στην ποιότητα ζωής τους η οποία έχει φθάσει στα όρια της επιβίωσης. (ΔΕΝ μιλάμε πια για "όρια φτώχειας").\nΤο αποτέλεσμα όλου αυτού του εκτρωματικού πολιτικού γίγνεσθαι έληξε θριαμβευτικά την Παρασκευή το μεσημέρι με την ανακοίνωση του ανασχηματισμού.\nΚαι ω!!! του θαύματος, ο Βενιζέλος πήρε τα πάντα, αντιπρόεδρος, υπουργός οικονομικών και πρωθυπουργεύων τη χώρα. (βλέπε σχετικό).\nΚαι εγένετο από απλός συνταγματολόγος ο "λαμπρός σωτήρας" της οικονομίας μας!!!\nΑλλά ας αφήσουμε να συνεχίσει ένας επαγγελματίας δημοσιογράφος\nΔΕΙΧΝΕΙ ΜΕΤΑΝΙΩΜΕΝΟΣ ΠΟΥ ΑΝΕΛΑΒΕ ΤΟ ΥΠΟΥΡΓΕΙΟ ΟΙΚΟΝΟΜΙΚΩΝ\nΟμολογία σοκ στη Βουλή: «Βρίσκομαι σε μια θέση χωρίς να το έχω θελήσει»!\nΣτον αέρα η συμφωνία των Βρυξελλών\nΤζάμπα οι θριαμβολογίες\nAνήσυχος, στριμωγμένος, έως και πελαγωμένος αισθάνεται τις τελευταίες μέρες ο νέος ισχυρός άνδρας της κυβέρνησης Β. Βενιζέλος.\nΑντιλαμβάνεται ότι μετά την πρόσκαιρη –όπως αποδείχτηκε– ευφορία λόγω της απόφασης για την Ελλάδα του πρόσφατου Ευρωπαϊκού Συμβουλίου των Βρυξελλών, τα πράγματα δεν είναι όπως τα περίμενε.\nΌτι δεν εξαρτώνται απ’ την επικοινωνιακή του δεινότητα, αλλά είναι πολύ πιο δύσκολα και πολυσύνθετα. Η κατάσταση άλλωστε της ελληνικής οικονομίας είναι έτσι κι αλλιώς τραγική και οι προσπάθειες εξόδου απ’ το βαθύ τούνελ δεν εξαρτώνται απ’ τις καλές προθέσεις ή τις ικανότητες ενός πολιτικού, όσο δυνατός κι αν είναι αυτός κι όσο κι αν τον στηρίζει η πλειοψηφία των ΜΜΕ...\nΤο ερώτημα, «τι φοβάται ο Βενιζέλος και πού θα το πάει», αναδεικνύεται όλο και περισσότερο την τελευταία περίοδο, ακόμα και από κυβερνητικά και κομματικά στελέχη.\nΌσοι τον γνωρίζουν καλά διατείνονται πως έχει αρχίσει να χάνει την παροιμιώδη ψυχραιμία του.\nΣε κατ’ ιδίαν συζητήσεις του μάλιστα, όπως τόνιζαν στο «ΠΑΡΟΝ» συνεργάτες και συνομιλητές του, δείχνει φοβισμένος για τις εξελίξεις και μάλιστα τις εξελίξεις του κοντινού μέλλοντος. Βέβαια ο ίδιος ισχυρίζεται ότι αυτός ο φόβος του δεν αφορά το προσωπικό του μέλλον, αλλά το μέλλον της κυβέρνησης και της χώρας.\nΩστόσο συνεργάτες του επισημαίνουν πως ο φόβος του είναι συνολικός. Έτσι κι αλλιώς γνωρίζει καλά ότι αν πετύχει θα βγει κερδισμένος ο Γ. Παπανδρέου αλλά και ο ίδιος, που θα έχει έτσι εγγράψει μια σημαντικότατη υποθήκη για την «μετά τον Γιώργο» εποχή.\nΑν όμως αποτύχει, αυτήν την αποτυχία θα τη χρεωθεί αποκλειστικά ο ίδιος. Ήδη ο πρωθυπουργός εμφανίζεται αποστασιοποιημένος έως και... εξαφανισμένος απ’ τους χειρισμούς στην οικονομία (κι όχι μόνο...), αφήνοντας στον νέο «αντ’ αυτού» το «κουπί» των χειρισμών.\n«Μπήκαμε στο κόλπο και πρέπει να τραβήξουμε εμείς την όλη υπόθεση», υπογραμμίζουν στελέχη του περιβάλλοντός του, αναφερόμενα σε αυτό το ιδιότυπο μπρα ντε φερ μεταξύ του ισχυρού αντιπροέδρου και του πρωθυπουργού.\nΕίναι γεγονός ότι ήδη ο Βενιζέλος αισθάνεται ότι έχει «πέσει στα βαθιά». Και όσο... δεινός κολυμβητής κι αν είναι, όσο «πολυμηχάνημα» κι αν αισθάνεται (έτσι χαρακτηρίζει ο ίδιος τον εαυτό του...), τα πράγματα είναι πολύ δύσκολα.\nΚαι κυρίως δεν εξαρτώνται απ’ τον ίδιο.\nΓια παράδειγμα, τα όσα συμβαίνουν τις τελευταίες μέρες, με την ευρωπαϊκή κρίση να εξαπλώνεται σε χώρες ισχυρές της Ευρωζώνης (Ιταλία, Ισπανία, ακόμα και Γαλλία), απομυθοποίησαν εν πολλοίς και την ευφορία και τη θριαμβολογία για τα αποτελέσματα του πρόσφατου Ευρωπαϊκού Συμβουλίου, πάνω στα οποία είχαν επενδύσει πολλά, πάρα πολλά, και ο Παπανδρέου και ο Βενιζέλος και η κυβέρνηση συνολικά.\nΣτην ουσία όλη η συμφωνία των Βρυξελλών είναι στον αέρα αυτήν τη στιγμή. Και είναι αμφίβολο, αν Ιταλία και Ισπανία θα είναι σε θέση να συμμετάσχουν στην εκταμίευση της 6ης δόσης του δανείου προς την Ελλάδα, σε ό,τι αφορά τη δική τους συμμετοχή!\nΑν οι ρυθμοί, όπως τονίζουν συνεργάτες του, δεν γίνουν ταχύτεροι, τότε ο Βενιζέλος θα βρεθεί στο επίκεντρο έντονης κριτικής και το στοίχημά του για την «επόμενη μέρα», όπως το έχει περιγράψει στους συνεργάτες του, για άλλη μια φορά θα παραμείνει όνειρο θερινής νύχτας...\nΉδη οι πρώτες βολές κριτικής απ’ το εσωτερικό της κυβέρνησης και του ΠΑΣΟΚ έχουν αρχίσει. Προς το παρόν είναι «ήπιες», αλλά στο –κοντινό– μέλλον και αν τα πράγματα επιδεινωθούν, τότε ίσως λάβουν μορφή χιονοστιβάδας...\nΚαι αυτό το φοβάται. Πολύ. Διότι γνωρίζει καλά ότι αν δεν διαθέτει επαρκή εσωκομματικό «στρατό», τότε πράγματι θα κινδυνέψει να χάσει το τρένο για άλλη μια φορά. Πολύ περισσότερο, αν «τσαλακωθεί» από μια πιθανή ροή αρνητικών εξελίξεων στην οικονομία. Εξελίξεων που, επειδή θα εξαρτώνται και απ’ τη γενικότερη κρίση στην Ευρωζώνη, δεν θα μπορούν να αποφευχθούν.\nΤα όσα συνέβησαν στη Βουλή, κατά την ταραχώδη συζήτηση για τις εξελίξεις στην Proton Bank, είναι ενδεικτικά των εκτιμήσεων ότι ο Βενιζέλος έχει κουραστεί αλλά και μετανιώσει για την ανάληψη αυτού του εξαιρετικά βαρέος φορτίου.\nΤο σοβαρότερο, κάτι που λίγοι επεσήμαναν και δεν προβλήθηκε απ’ τα ΜΜΕ, ήταν αυτό που τόνισε απαντώντας στον Αλ. Τσίπρα και θύμισε το περιβόητο «αγγαρεία εκτελώ, ποινήν εκτίω», που είχε πει ο Β. Πολύδωρας όταν ήταν υπουργός και είχε τόσο συζητηθεί!\nΕίπε συγκεκριμένα, αφήνοντας έκπληκτους όσους ήταν εκείνη την ώρα στη Βουλή:\n– Ξέρει, φαντάζομαι, ο πρόεδρος της Κοινοβουλευτικής Ομάδας του ΣΥΡΙΖΑ ότι βρίσκομαι στη θέση αυτή χωρίς να το έχω επιδιώξει και χωρίς να το έχω θελήσει. Δεν θεωρώ ότι διαχειρίζομαι εξουσία. Διαχειρίζομαι ευθύνη. Δεν νιώθω ότι έχω καμιά εξουσία. Ούτε με συγκίνησε ποτέ η εξουσία.\nΠράγματι, καθαρότερη ομολογία αποστασιοποίησης, ακόμα και άρνησης, έναντι των όσων έχει αναλάβει, αλλά και φόβου για τα μελλούμενα, θα ήταν δύσκολο να υπάρξει!\nΑυτά τα είπε απαντώντας στον Αλ. Τσίπρα, ο οποίος προηγουμένως τον είχε «προκαλέσει» με τη φράση «είστε μια κυβέρνηση μειοψηφίας, έκπτωτη στη συνείδηση του ελληνικού λαού. Αν λοιπόν αυτό έχετε επιχειρήματα να το αντικρούσετε, αντικρούστε το, αν όμως δεν έχετε, οφείλετε να οδηγήσετε γρήγορα τη χώρα στη λαϊκή ετυμηγορία».\nΌλα τα παραπάνω δείχνουν να επιβεβαιώνουν τους αρχικούς φόβους, ακόμα και την άρνηση του Β. Βενιζέλου να αναλάβει το κρίσιμο πόστο του υπουργού Οικονομικών, κατά τον πρόσφατο ανασχηματισμό.\nΕπιβεβαιώνουν επίσης τις πληροφορίες σύμφωνα με τις οποίες αρχικά αρνούνταν με ένταση να πάει στο συγκεκριμένο υπουργείο και τελικά το δέχτηκε στις τέσσερις παρά τέταρτο τα ξημερώματα της Παρασκευής εκείνης...\nΚαι η αρχική του άρνηση είχε να κάνει με το επιχείρημα που χρησιμοποιούσε έναντι του Γ. Παπανδρέου ο οποίος τον πίεζε, ότι δηλαδή δεν είναι οικονομολόγος και δεν έχει σχέση με τα οικονομικά, ενώ ο πρωθυπουργός τού αντέτασσε ότι θέλει σ’ αυτήν τη θέση έναν ικανό πολιτικό διαχειριστή.\nΤελικά υπέκυψε. Ήταν κοντά 4 το πρωί της Παρασκευής, λίγο πριν ανακοινωθεί ο ανασχηματισμός. Και τώρα διαπιστώνει ότι κολυμπάει στα βαθιά και εν μέσω θύελλας...\nΑΠΟΨΕΙΣ, Βενιζέλος, Οι Bloggers σχολιάζουν, Πολιτική, ΡΟΗ\nΑΠΟΨΕΙΣ Βενιζέλος Οι Bloggers σχολιάζουν Πολιτική ΡΟΗ


Victoria Silvstedt: Πάτησε τα 42 αλλά παραμένει... κουνελάκι! (φωτό)\nVictoria Silvstedt: Πάτησε τα 42 αλλά παραμένει… κουνελάκι! (φωτό)\nPosted by: Allaksogolies January 20, 2017\nΣτη Φλόριντα, στην παραλία των επωνύμων και πλουσίων St. Barts βρέθηκε το διάσημο μοντέλο Victoria Silvstedt και εντυπωσίασε με τις εκπληκτικές καμπύλες της και το απίστευτα γυμνασμένο σώμα της.\nΤο πρώην κουνελάκι που έγινε διάσημο από τα σέξι εξώφυλλα στο περιοδικό Playboy είναι σήμερα 42 ετών, αλλά η σιλουέτα της δείχνει πολύ νεανική. Δείτε τη στις 18 Ιανουαρίου, στην παραλία της Φλόριντα:\nΤο διάσημο μοντέλο διατηρεί το σφριγηλό της σώμα με σκληρή γυμναστική και προσεκτική δίαιτα:\nΤο μοντέλο από τη Σουηδία ανεβάζει τις περισσότερες στιγμές της στο Instagram στο οποίο έχει 300,000 followers. Γεννήθηκε σε μια οικογένεια με πέντε παιδιά στο Bollnäs και έγινε γνωστή όταν συμμετείχε σε καλλιστεία ομορφιάς. Εγινε διάσημη τηλεπαρουσιάστρια σε σόου όπως τα Candid Camera στο CBS, Eurotrash στο Channel 4, Wild On! στο E!, Project Catwalk, Sport by Victoria στο Eurosport.\nΕγινε διαβόητη όταν άρχισε να ποζάρει για το Playboy.\nΣύμφωνα με το φινλανδικό περιοδικό Keskisuomalainen, η Silvstedt κερδίζει εκατομμύρια δολάρια κάθε χρόνο με τη δουλειά της στο μόντελινγκ, την τηλεόραση και την διαφήμιση πολλών brands και προϊόντων. Μιλάει 4 γλώσσες, έχει δικό της μπλογκ για τις δραστηριότητές της.\nΠρώην επαγγελματίας σκιέρ, η σκανδιναβή αθλήτρια είχε σοβαρό ατύχημα που της απαγόρευσε να συνεχίσει.\n«Τότε έκανα πολλές δουλίτσες, από καθαρίστρια σε ξενοδοχείο, ως να πουλάω εισιτήρια για άλογα στον ιππόδρομο, να σερβίρω σε μπαρ. Μου ήταν αδύνατο να ζήσω στο κλίμα της Σουηδίας, καλυμμένη με γάντια από το κρύο.\nΕπέλεξα λοιπόν την ελευθερία και εγκατέλειψα τη χώρα μου σε ηλικία 17 ετών, μακριά από το στιλ μετρό-δουλειά-ύπνο», έχει δηλώσει στο TV Mag.\nVictoria Silvstedt: Pathse ta 42 alla paramenei... kounelaki! (fwto) Victoria Silvstedt: Πάτησε τα 42 αλλά παραμένει... κουνελάκι! (φωτό) 2017-01-20


«Καμένο» κόμμα οι ΑΝΕΛ - Οι Μακεδονοκλάστες και οι διαγραφές που έρχονται - ΤΑ ΝΕΑ\ntanea.gr > Πολιτική > Κυβέρνηση > «Καμένο» κόμμα οι ΑΝΕΛ - Οι Μακεδονοκλάστες και οι διαγραφές που έρχονται\nΟ Πάνος σε πανικο\n«Καμένο» κόμμα οι ΑΝΕΛ - Οι Μακεδονοκλάστες και οι διαγραφές που έρχονται\nΚι αν την Κυριακή κυριάρχησαν οι πατριωτικές κορώνες του για αποχώρηση από την κυβέρνηση, όταν έρθει η συμφωνία στη Βουλή, που είναι αστείες και δεν πείθουν κανέναν, αυτό που κυριάρχησε χθες ήταν η οργή του Καμμένου κατά των στελεχών που ετοιμάζονται να στηρίξουν τη συμφωνία και τον Τσίπρα\nΚανέλλης Βασίλης 22 Οκτωβρίου 2018 | 11:44\nΗ κομματική του βάση είναι ανύπαρκτη, μεσαία στελέχη των ΑΝΕΛ φεύγουν ή αποστασιοποιούνται ενώ από το τρένο του Πάνου ετοιμάζονται να πηδήξουν και κορυφαία στελέχη. Χθες, στο Εθνικό Συμβούλιο του κόμματος στη Θεσσαλονίκη, και σε μια αίθουσα που δεν μπόρεσε καν να γεμίσει, ο υπουργός Αμυνας μπήκε υπό τους ήχους του «Καλάσνικοφ», του Γκόραν Μπρέγκοβιτς. Κι επειδή αρέσκεται (όπως και ο συνέταιρός του ο Τσίπρας) σε συμβολισμούς, πολλοί είπαν ότι ήθελε να «πυροβολήσει» τους πάντες. Εκτός από τον εαυτό του…\n«Τώρα τελευταία εμφανίστηκε μια καινούρια κατηγορία, οι Μακεδονοκλάστες, οι οποίοι μας προέκυψαν, αφού τους διορίσαμε – χωρίς να είναι καν βουλευτές- ακόμη και σε υπουργικούς θώκους, να μας κάνουν και κριτική. Σας ζητάω συγγνώμη που τους έβαλα σε θέσεις – κλειδιά. Εγώ φταίω, αναλαμβάνω την ευθύνη και σας υπόσχομαι ότι αυτοί οι τύποι δεν έχουν κανένα λόγο πια στους ΑΝΕΛ. Τελειώσανε, γιατί στην πλάτη μας πατήσανε και έγιναν τζάμπα μάγκες. Καλό ταξίδι» είπε οργισμένος ο Πάνος Καμμένος, «φωτογραφίζοντας» με αυτόν τον τρόπο τον Τέρενς Κουίκ με τον οποίο εμφανίζεται το τελευταίο διάστημα χολωμένος για την στάση του στο Σκοπιανό.\nΠρώτος ο Κουίκ\nΟ Τέρενς Κουίκ είναι εξωκοινοβουλευτικός υφυπουργός Εξωτερικών αρμόδιος για τον Απόδημο Ελληνισμό, ο οποίος μάλιστα δεν έδωσε το «παρών» στο Εθνικό Συμβούλιο των ΑΝΕΛ καθώς βρισκόταν στο Κάιρο. Εκεί, με μια «θεσμική» δήλωση ο Κουίκ είπε ότι υπηρετεί την εξωτερική πολιτική που χαράσσει ο πρωθυπουργός και υπουργός Εξωτερικών, Α. Τσίπρας, χωρίς να κάνει καμιά αναφορά στον πρόεδρό του αλλά δείχνοντας ότι το ρήγμα που υπάρχει είναι πλέον αγεφύρωτο.\nΟ πρώτος «Μακεδονοκλάστης», Τέρενς Κουίκ είναι αυτός που ενδεχομένως να αποχωρήσει από την κυβέρνηση κατ’ απαίτηση του Πάνου Καμμένου και μάλλον θα είναι και ο πρώτος που θα διαγραφεί και από τους ΑΝΕΛ. Η ρήξη των δύο ήρθε όταν ο Κουίκ τάχθηκε ξεκάθαρα υπέρ της συμφωνίας των Πρεσπών ενώ ήταν και ο μοναδικός που στήριξε τον Νίκο Κοτζιά στο πρόσφατο, θυελλώδες υπουργικό συμβούλιο.\nΟ Κουίκ ενδεχομένως να φιγουράρει στα ψηφοδέλτια του ΣΥΡΙΖΑ στις επόμενες εκλογές καθώς αν έμενε στους ΑΝΕΛ δεν θα είχε καμιά τύχη. Το 2012 είχε εκλεγεί βουλευτής Επικρατείας, αλλά λόγω της αναγνωρισιμότητάς του ενδεχομένως να «έπαιζε» δυνατά για το υπόλοιπο Αττικής.\nΚι αν το «Καλάσνικοφ» του Καμμένου έριξε χθες κατά του υφυπουργού, που δεν είναι και βουλευτής, υπάρχουν και οι άλλοι, που είναι βουλευτές, και βρίσκονται ένα βήμα από την έξοδό τους από τους ΑΝΕΛ.\nΠρώτος και καλύτερος ο Θανάσης Παπαχριστόπουλος ο οποίος έχει ξεκαθαρίσει τη θέση του υπέρ της συμφωνίας των Πρεσπών. «Η θέση μου είναι γνωστή και δεν αλλάζει. Θα ψηφίσω η Συμφωνία των Πρεσπών, όποτε αυτή έρθει στη Βουλή, διότι είναι σωστή και διασφαλίζει τη σταθερότητα στην περιοχή», τόνισε ο Θανάσης Παπαχριστόπουλος, μιλώντας στην ΕΦΣΥΝ. Ο επί χρόνια πολιτευτής της ΝΔ, βουλευτής Β’ Αθήνας με τους ΑΝΕΛ, βρίσκεται κι αυτός στα «μαύρα κατάστιχα» του Καμμένου, έστω κι αν δεν πήρε ποτέ υπουργικό θώκο, αλλά μόνο τη θέση του κοινοβουλευτικού εκπροσώπου. Ο γιατρός στο επάγγελμα Παπαχριστόπουλος θα μπορούσε να βρει μια «ζεστή αγκαλιά» στα ψηφοδέλτια του ΣΥΡΙΖΑ στο πλαίσιο του «ανοίγματος» που θα κάνει ο Τσίπρας, όπως έκανε άλλωστε με την Κατερίνα Παπακώστα. Ο Παπαχριστόπουλος είναι τακτικός θαμώνας των τηλεπαράθυρων και δημοφιλής στη Β’ Αθήνας και θα μπορούσε να διεκδικήσει με αξιώσεις βουλευτικό θώκο από άλλο μετερίζι. Αλλωστε, λόγω της θητείας του στη ΝΔ θα μπορούσε να κλέψει ψήφους και από τη λεγόμενη «λαϊκή δεξιά».\nΗ Κουντουρά στην Α’ Αθήνας\nΣτους «Μακεδονοκλάστες», αν και σιωπηλή μέχρι τώρα, συγκαταλέγεται και η Ελενα Κουντουρά, υπουργός Τουρισμού. Η ίδια δεν έχει δηλώσει ποτέ ότι θα ψηφίσει τη συμφωνία των Πρεσπών, αλλά πρόσφατα είπε ότι θα ψηφίσει κατά συνείδηση. Το γεγονός ότι δεν ξεκαθαρίζει τη θέση της, δείχνει ότι το σκέφτεται. Την ίδια ώρα το όνομά της «φιγουράρει» στη λίστα των πολιτικών τους οποίους θα μπορούσε ο ΣΥΡΙΖΑ να βάλει στα ψηφοδέλτιά του. Η Κουντουρά, βουλευτής της Α’ Αθήνας με τους ΑΝΕΛ, ήταν άλλοτε στη Νέα Δημοκρατία. Ιδιαίτερα γνωστή, λόγω της καριέρας της ως μοντέλο, αλλά κι επιτυχημένη στη θέση της υπουργού Τουρισμού, θα μπορούσε να φέρει στον ΣΥΡΙΖΑ ψήφους και από το κέντρο και από τη ΝΔ. Η ίδια, σε περίπτωση οριστικής ρήξης με τον «μακεδονομάχο» Καμμένο, θα μπορούσε να διασωθεί πολιτικά ψηφίζοντας τη συμφωνία των Πρεσπών ή στηρίζοντας την κυβέρνηση Τσίπρα χωρίς τους ΑΝΕΛ. Το όνομά της έχει ακουστεί και για υποψήφια του ΣΥΡΙΖΑ για την δημαρχιακό θώκο της Αθήνας.\nΕκτός… «μακεδονοκλαστών» αλλά υπέρ του Τσίπρα, έχει ταχθεί και ο άλλοτε υφυπουργός Παιδείας, Κώστας Ζουράρις. Εχει έρθει σε αντιπαράθεση με τον Κοτζιά για το «Μακεδονικό», μιλώντας για «σμίκρυνση εγκεφάλου», αλλά έχει ταχθεί και κατά της απόφασης της άρσης εμπιστοσύνης στην κυβέρνηση. Ο βουλευτής Α΄ Θεσσαλονίκης με το κόμμα «Πυρίκαυστος Ελλάδα» που συνεργάζεται με τους ΑΝΕΛ, σε περίπτωση που «κουνήσει μαντίλι» στον Καμμένο, θα μπορούσε να βρεθεί σε ψηφοδέλτιο του ΣΥΡΙΖΑ.\nΑν και με δικό της κόμμα, τη «Νέα Ελληνικό Ορμή», η Κατερίνα Παπακώστα, λίγο προτού γίνει υφυπουργός, η πρώτη συνάντηση που έκανε ήταν με τον Πάνο Καμμένο. Της χρέωσαν συνεργασία με τους ΑΝΕΛ, αλλά πλέον ως υφυπουργός ετοιμάζεται να στηρίξει Τσίπρα και ο πρωθυπουργός να τη δώσει μια θέση στο ψηφοδέλτιο της Β’ Αθήνας όπου εκλέγεται συνεχώς με τη ΝΔ. Αλλωστε, η Παπακώστα εκφράζει το άνοιγμα που έχει κάνει ο Τσίπρας στους «καθαρούς, καραμανλικούς, δεξιούς».\nΟι εξελίξεις στους Ανεξάρτητους Ελληνες θα είναι ραγδαίες το επόμενο διάστημα. Κάποιοι λένε ότι οι απειλές του Καμμένου ότι θα ρίξει την κυβέρνηση είναι «τζάμπα μαγκιές» καθώς μέχρι να το κάνει θα του έχουν φύγει βουλευτές και στελέχη και θα έχει χάσει το κόμμα του από τον Τσίπρα. Οι επιβάτες του πολιτικού «Τιτανικού» του πηδάνε τώρα που το πλοίο βουλιάζει μιας και κάποιοι από αυτούς βλέπουν ότι μόνο έτσι θα διασωθούν. Η ειρωνεία είναι ότι οι «μακεδονοκλάστες» φαίνεται να μοιάζουν με τους βουλευτές του VMRO που ψήφισαν τις συνταγματικές αλλαγές εξασφαλίζοντας την ελευθερία τους όσοι είχαν δικαστικές περιπέτειες ή ακόμη και τη θέση του στο κοινοβούλιο των Σκοπίων. Ετσι και τα στελέχη των Ανεξαρτήτων Ελλήνων φαίνεται να έχουν κάνει τα deal τους για την επόμενη ημέρα και θα ψηφίσουν τη συμφωνία των Πρεσπών, αφήνοντας μόνο του και χωρίς κόμμα τον Πάνο Καμμένο.


Nintendo : Ανακοίνωσε τα χαρακτηριστηκά του Switch | Techingreek.com\nΜέσω εκδήλωσης της Nintendo στο Τόκιο πριν μερικές ώρες, μάθαμε περισσότερες λεπτομέρειες σχετικά με το Switch, τη νέα κονσόλα της εταιρίας.\nΤο Switch διαθέτει multitouch οθόνη 6,2 ιντσών, ανάλυσης 720p (1280 x 720), όταν χρησιμοποιείται σε φορητή λειτουργία. Όταν συνδεθεί στην τηλεόραση, αναπαράγει σε πλήρη ανάλυση (1080p) μέσω HDMI. Η Nintendo αναφέρει πως η κονσόλα διαθέτει Nvidia Tegra SoC, χωρίς όμως να έχουν γίνει γνωστές περισσότερες λεπτομέρειες.\nΤο Switch διαθέτει μνήμη 32GB, αρκετά μικρότερη σε σχέση με τα 500GB και 1TB που προσφέρουν τα Xbox Ones και PS4. Ωστόσο, η αποθήκευση μπορεί να επεκταθεί με τη χρήση καρτών microSD. Τα παιχνίδια για το Switch θα έρχονται σε φυσικές κάρτες παιχνιδιού, όπως και στις προηγούμενες κονσόλες της εταιρίας.\nΗ Nintendo αναφέρει πως η κονσόλα της μπορεί να λειτουργεί από 2,5 ως 6 ώρες, ανάλογα με τις γραφικές απαιτήσεις των παιχνιδιών που παίζονται. Είναι δύσκολο να γνωρίζουμε ακριβώς πώς αυτό θα αλλάζει από παιχνίδι σε παιχνίδι. Η εταιρεία ωστόσο, εκτιμά πως η μπαταρία διαρκεί περίπου τρεις ώρες παίζοντας το The Legend of Zelda: Breath of the Wild. Σε αντίθεση με άλλες φορητές κονσόλες της Nintendo, το Switch χρησιμοποιεί μια τυπική σύνδεση USB-C, καθιστώντας ευκολότερη τη φόρτιση του.\nΤέλος, η κονσόλα μπορεί να συνδεθεί στο Internet μέσω Wi-Fi (802.11ac), αλλά και να συνδεθεί ως και με οκτώ κονσόλες Switch ταυτόχρονα, για τοπικό multiplayer παιχνίδι. Επιπλέον, θα είναι σε θέση να συνδεθεί με ethernet, χρησιμοποιώντας USB LAN adaptor.


Ευθεία παρέμβαση Σαββίδη υπέρ Τσίπρα, κατά Μητσοτάκη - GREECE-SALONIKA.blogspot\nHome Unlabelled Ευθεία παρέμβαση Σαββίδη υπέρ Τσίπρα, κατά Μητσοτάκη\nΣαφή θέση στα πολιτικά πράγματα της χώρας παίρνει ο επιχειρηματίας Ιβάν Σαββίδης, παρομοιάζοντας τον Πρωθυπουργό με τον Βλ. Πούτιν και εξαπολύοντας σκληρή επίθεση στη Ν.Δ για τη θέση της στο ζήτημα της ΣΕΚΑΠ.\nΤην πλήρη στήριξή του στον πρωθυπουργό Αλέξη Τσίπρα, σημειώνοντας πως αποτελεί «προϋπόθεση επιτυχίας για το μέλλον» εκφράζει σε..συνέντευξή του ο Ιβάν Σαββίδης. Προχωρά μάλιστα και στην παρομοίωσή του με τον Ρώσο Πρόεδρο Βλαντιμίρ Πούτιν λέγοντας πως ακούγοντας τον στη Βουλή κατά τη σύγκρουση κυβέρνησης και αντιπολίτευσης για την τροπολογία που αφορούσε στη διαγραφή προστίμου 38 εκατ. ευρώ από λαθρεμπόριο της ΣΕΚΑΠ, που σήμερα ανήκει στον ίδιο, ήθελε να τον χειροκροτήσει.


3 + 1 tips όταν το παιδί σου αλλάζει δοντάκια\nΌταν το παιδάκι σας φτάσει στη νηπιακή ηλικία, θα παρατηρήσετε ότι θα αρχίσουν να «πέφτουν» τα νεογιλά του δόντια. Πρόκειται για μια απολύτως φυσιολογική διαδικασία και άκρως απαραίτητη προκειμένου να δημιουργηθεί χώρος για τα μόνιμα δόντια του παιδιού. Η διαδικασία αυτή συνήθως ξεκινά στα 6 χρόνια του παιδιού και μπορεί να διαρκέσει έως και 12 του χρόνια. Πολλές φορές τα δόντια αυτά πέφτουν από μόνα τους χωρίς να χρειαστεί να παρέμβετε, αλλά αν αυτό αργήσει να συμβεί και αν το παιδί σας παραπονιέται, υπάρχουν ορισμένα πράγματα που μπορείτε να δοκιμάσετε.\nΑυτό που πρέπει να θυμάστε είναι ότι πρόκειται για μια πρωτόγνωρη κατάσταση τόσο για εσάς όσο και για το παιδί σας και δεν χρειάζεται να αγχωθείτε ούτε να ανησυχήσετε. Είναι άλλη μία ένδειξη ότι το παιδάκι σας μεγαλώνει!\nΣε αυτό το άρθρο θα αναφερθούμε σε τέσσερις γρήγορους και ανώδυνους τρόπους για να βοηθήσετε το παιδάκι σας να βγάλει το δοντάκι του χωρίς να πονέσει!\nΠροσπαθήστε να κουνήσετε το δοντάκι\nΌταν το παιδί σας νιώσει ότι κάποιο από τα δοντάκια του κουνάει, σίγουρα θα σας ενημερώσει και θα σας ζητήσει να το βοηθήσετε να απαλλαγεί από αυτό. Το πρώτο πράγμα που μπορείτε να κάνετε είναι να δείτε ποιο δοντάκι κουνάει και πόση αντίσταση έχει. Για να το κάνετε αυτό μπορείτε να ζητήσετε από το παιδί σας να κουνήσει το δοντάκι του με τη γλώσσα του ή να το κάνετε εσείς οι ίδιοι με τα χέρια σας, αφού πρώτα τα έχετε πλύνει καλά. Αν το δοντάκι είναι έτοιμο να φύγει, με ένα μικρό άγγιγμα θα φύγει από τη θέση του. Αντίθετα, αν δείτε ότι «κρατάει» ακόμα, τότε ίσως είναι καλύτερα να περιμένετε λίγες μέρες ακόμα μέχρι να φύγει μόνο του ή μέχρι να προσπαθήσετε να το αφαιρέσετε προκειμένου να μην τραυματίσετε τα ούλα του παιδιού και να μην το πονέσετε.\nΔοκιμάστε να του δώσετε σκληρά τρόφιμα\nΑν φοβάστε να αγγίξετε το δοντάκι του παιδιού σας ή αν αυτό δεν είναι απόλυτα έτοιμο να φύγει, τότε μπορείτε να δώσετε στο παιδί σας ορισμένες σκληρές τροφές για να μασήσει όπως για παράδειγμα ωμά λαχανικά και φρούτα. Μπορείτε να δοκιμάσετε ένα καρότο ή ένα μήλο. Αυτά θα κάνουν όλη τη δουλειά για εσάς και σίγουρα θα είναι πιο ανώδυνο για το παιδάκι σας. Στην περίπτωση αυτή, καλό θα ήταν να επιβλέπετε το παιδάκι σας, προκειμένου να είστε σίγουροι ότι δεν θα καταπιεί το δοντάκι του και ότι δεν θα υπάρχει κάποιο ατύχημα.\nΑφήστε το δοντάκι να φύγει μόνο του, χωρίς να επέμβετε\nΕίναι αρκετά δύσκολο να γνωρίζετε ότι το δοντάκι του παιδιού σας κουνάει και να μην κάνετε κάτι για αυτό. Είναι ακόμη πιο δύσκολο να αποτρέψετε το παιδί σας από το να το πειράζει συνεχώς προσπαθώντας να το απομακρύνει. Όμως, η βέλτιστη λύση είναι να μην επέμβετε και να αφήσετε το δοντάκι του παιδιού σας να πέσει από μόνο του. Με αυτό τον τρόπο σίγουρα δεν θα τραυματίσετε τα ούλα του παιδιού ούτε θα το πονέσετε. Ακόμη, με αυτό τον τρόπο θα είστε σίγουροι ότι υπάρχει αρκετός χώρος για να αναπτυχθεί το νέο δοντάκι.\nΖητήστε βοήθεια από έναν οδοντίατρο ή ορθοδοντικό\nΑν παρατηρήσετε ότι το δοντάκι του παιδιού σας δυσκολεύεται αρκετά να φύγει ή αν το παιδί σας πονάει αρκετά, τότε η καλύτερη λύση είναι να επισκεφτείτε έναν οδοντίατρο ή έναν ορθοδοντικό. Θα σας ενημερώσει για το αν το δοντάκι είναι έτοιμο να φύγει και αν είναι απαραίτητο θα το αφαιρέσει τελείως ανώδυνα και εύκολα χωρίς κανέναν κίνδυνο για το παιδί σας. Ακόμη, θα μπορέσει να συμβουλέψει το παιδάκι σας για το πώς θα πρέπει να φροντίζει τα δόντια του και τι θα πρέπει να προσέξει όταν και τα επόμενα δοντάκια θα είναι έτοιμα να πέσουν.\nΑν το παιδάκι σας αλλάζει δόντια για πρώτη φορά, θα πρέπει να σκέφτεστε ότι είναι κάτι απολύτως φυσιολογικό και ότι δεν χρειάζεται να κάνετε ιδιαίτερο καθώς τις περισσότερες φορές τα δοντάκια πέφτουν από μόνα τους. Αν το δοντάκι είναι επίμονο, τότε είναι καλύτερα να επισκεφτείτε τον οδοντίατρό σας προκειμένου να σας συμβουλέψει για το τι πρέπει να κάνετε. Όταν επιτέλους βγει το δοντάκι, μην ξεχάσετε να επιβραβεύσετε το παιδάκι σας για το πρώτο του δοντάκι!\nΓια περισσότερες πληροφορίες και συμβουλές επικοινωνήστε μαζί μας!


Ηλιούπολη-Απόλλωνας Χαλανδρίου 2-1 | stoplekto.gr\nΠαρότι προηγήθηκε με γκολ του Π. Κουτσογκίλα στο 2′ ο Απόλλωνας Χαλανδρίου δεν μπόρεσε να αποσπάσει θετικό αποτέλεσμα στην Ηλιούπολη αφού η ιστορική ομάδα επικράτησε με 2-1 χάρη σε γκολ των Ορφανού στο 46 και Γάγγου στο 60′.\nΣτο 21′ ο Κουστουμπάρδης είχε δοκάρι όπως και στο 82′ ο Παγώνης για τους φιλοξενούμενους ενώ η Ηλιούπολη στο 49′ ισοφάρισαν τα δοκάρια με τον Δημητρόπουλο.\nΗΛΙΟΥΠΟΛΗ (Βαγγέλης Γαλάνης): Γουλής, Σταύρου, Γιαννόπουλος (89’ Καζάκου), Κωνσταντόπουλος, Κατσαμπάνης, Γεωργιάδης, Γάγγος, Δημητρόπουλος (80’ Τσιάκαλος), Σκούμας (73’ Σακελλαρίου), Αγκόλι, Ορφανός (86’ Λεβέντης)\nΑΠΟΛΛΩΝ ΧΑΛ. (Χρήστος Βλάχος): Σύρακας, Παπουτσής, Βλογιαννίτης (62’ Μπαλαχτσής), Κούκος, Βλάχος, Αγκόλι, Κουστουμπάρδης, Π. Κουτσογκίλας, Στεργιώτης (68’ Σταμάτης), Μήτρου, Παγώνης.\nRelated Topics:Α΄ΕΠΣΑΑπόλλων ΧαλανδρίουΗλιούπολη\nΤέλος ο Λαμπρόπουλος από την Ηλιούπολη\nΝουσης στον Απόλλωνα Χαλανδρίου\nΣε κυκλοφορία τα διαρκείας του Φωστήρα Ηλιούπολης\nΥπέρβαση με Λαναρά για τη Θύελλα Αγίου Δημητρίου\nΠαραμονή Κυριαζή στο Φωστήρα Ηλιούπολης


Ταεκβοντό Νέας Φιλαδέλφειας : Xρυσός ο Καμακάρης Νικόλαος στο Πανευρωπαϊκό της Κροατίας - Fx-news | Εφημερίδα |ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ\nΑρχική ΑΘΛΗΤΙΚΑ ΝΕΑ Α.Γ.Σ. ΤΑΕΚΒΟΝΤΟ Ν.ΦΙΛΑΔΕΛΦΕΙΑΣ Ταεκβοντό Νέας Φιλαδέλφειας : Xρυσός ο Καμακάρης Νικόλαος στο Πανευρωπαϊκό της Κροατίας\nΑ.Γ.Σ. ΤΑΕΚΒΟΝΤΟ Ν.ΦΙΛΑΔΕΛΦΕΙΑΣ\nΧΡΥΣΟΣ Ο ΚΑΜΑΚΑΡΗΣ ΝΙΚΟΛΑΟΣ ΤΟΥ Α.Γ.Σ. ΤΑΕΚΒΟΝΤΟ Ν.ΦΙΛΑΔΕΛΦΕΙΑΣ ΣΤΟ ΠΑΝΕΥΡΩΠΑΪΚΟ ΤΗΣ ΚΡΟΑΤΙΑΣ!!\nΕΝΑΣ ΑΚΟΜΑ ΑΘΛΗΤΗΣ ΤΟΥ ΣΥΛΛΟΓΟΥ ΤΩΝ ΠΡΩΤΑΘΛΗΤΩΝ ΤΗΣ ΠΟΛΗΣ ΜΑΣ , ΣΤΟ ΤΑΕΚΒΟΝΤΟ , Ο ΚΑΜΑΚΑΡΗΣ ΝΙΚΟΛΑΟΣ , ΚΑΤΑΦΕΡΕ ΝΑ ΑΝΕΒΕΙ ΣΤΟ ΨΗΛΟΤΕΡΟ ΣΚΑΛΙ ΤΟΥ ΒΑΘΡΟΥ , ΣΤΟ ΠΑΝΕΥΡΩΠΑΪΚΟ ΠΡΩΤΑΘΛΗΜΑ ΤΑΕΚΒΟΝΤΟ ITF ΠΟΥ ΕΛΑΒΕ ΧΩΡΑ ΣΤΟ ΠΟΡΕΤΣ ΤΗΣ ΚΡΟΑΤΙΑΣ ΑΠΟ 25/3 – 2/4/2022.\nΟ ΠΡΟΠΟΝΗΤΗΣ ΤΟΥ ΣΥΛΛΟΓΟΥ Κ. ΚΑΤΣΑΦΑΔΟΣ ΔΗΜΗΤΡΗΣ ΔΗΛΩΣΕ ΟΤΙ ΜΕ ΔΟΥΛΕΙΑ ,ΕΠΙΜΟΝΗ ΚΑΙ ΥΠΟΜΟΝΗ Ο Α.Γ.Σ. ΤΑΕΚΒΟΝΤΟ Ν.ΦΙΛΑΔΕΛΦΕΙΑΣ , ΕΝΑ ΤΟΠΙΚΟ ΣΩΜΑΤΕΙΟ , ΚΑΤΑΦΕΡΝΕΙ ΚΑΙ ΑΝΕΒΑΖΕΙ ΤΗΝ ΧΩΡΑ ΚΑΙ ΤΗΝ ΠΟΛΗ ΜΑΣ ΣΤΗΝ ΚΟΡΥΦΗ ΤΗΣ ΕΥΡΩΠΗΣ ΚΑΙ ΤΟΥ ΚΟΣΜΟΥ ΜΕ ΔΙΑΡΚΕΙΑ ΚΑΙ ΣΥΝΕΠΕΙΑ!!!\nΠροηγούμενο άρθροΣυλλυπητήριο μήνυμα Δημάρχου Νέας Φιλαδέλφειας – Νέας Χαλκηδόνας Γ. Βούρου\nΕπόμενο άρθροΔήμος Νέας Φιλαδέλφειας – Νέας Χαλκηδόνας: Συγκεντρώνουμε πασχαλινά δώρα για τα παιδιά της πόλης μας!


Άλμπα: Γκρέιντζερ κι επίσημα - Onsports.gr\nOnsports Team\t02 Αυγούστου 2020, 16:13\nΆλμπα: Γκρέιντζερ κι επίσημα\nΗ Άλμπα Βερολίνου ανακοίνωσε τη συμφωνία της με τον Τζέισον Γκρέιντζερ για την ερχόμενη σεζόν.\nΗ Άλμπα Βερολίνου ήταν γνωστό πως θα είναι ο επόμενος σταθμός της καριέρας του Τζέισον Γκρέιντζερ. Η Γερμανική ομάδα επισημοποίησε τη συμφωνία της με τον Ουρουγουανό γκαρντ, ανακοινώνοντας την απόκτησή του.\nΈτσι, η Άλμπα έρχεται να προστεθεί στο βιογραφικό του 30χρονου άσου. Ο οποίος θα δώσει την εμπειρία και την ποιότητά του στους Γερμανούς. Ευελπιστώντας να αφήσει πίσω του την άσχημη διετία που είχε στην Μπασκόνια, κυρίως λόγω των τραυματισμών.\nΗ σχετική ανακοίνωση της Άλμπα αναφέρει:\n«Καλωσόριζες Τζέισον Γκρέιντζερ.\nΟ Τζέισον Γκρέιντζερ έρχεται στο Βερολίνο από το Ισπανικό Πρωτάθλημα και θα υπογράψει συμβόλαιο για ένα χρόνο. Ο 30χρονος γκαρντ από την Ουρουγουάη, φέρνει μαζί του την εμπειρία των 148 αγώνων στην Euroleague. Έχει αγωνιστεί εκεί με τις Μπασκόνια, Εφές, Μάλαγα».\nΑΕΚ: Κλείνει ο Γιακουμάκης στη Φένλο\nΟ Νίκος Παππάς θα παίξει στον Παναθηναϊκό ΑμεΑ\nΧαμός στο Instagram του Τσιμίκα από πρώην και νυν συμπαίκτες (photos)\nΈβαλε… μπρος για τη νέα σεζόν η ΑΕΚ (photos)\n5 λεπτά πριν Έβαλε… μπρος για τη νέα σεζόν η ΑΕΚ (photos)\n8 λεπτά πριν Ημερήσιες Προβλέψεις για όλα τα Ζώδια 11/08\n21 λεπτά πριν ΑΕΚ: Κλείνει ο Γιακουμάκης στη Φένλο\n34 λεπτά πριν Τα συγχαρητήρια των παικτών του Παναθηναϊκού στον Τσιμίκα (photos)


Ιερά Μονή Παντοκράτορος Μελισσοχωρίου | Άγιος Νεομάρτυς-Παιδομάρτυς Ιωάννης Τουρκολέκας (αδελφός του αγωνιστή Νικηταρά)\nΓεννήθηκε στα 1805 στο χωριό Τουρκολέκα της Αρκαδίας. Πατέρας του ήταν ο Σταματέλος Σταματελόπουλος – Τουρκολέκας, περίφημος και ονομαστός για την ανδρεία του, αγωνιστής της περιοχής Λεονταρίου Αρκαδίας, ο οποίος ήταν ο φόβος και ο τρόμος των τούρκων. Μητέρα του ήταν η ευσεβής και γενναία Σοφία, αδελφή της συζύγου (κουνιάδα) του Θεοδώρου Κολοκοτρώνη. Καταγόταν από ευσεβή οικογένεια, την οποία διέκρινε η πίστη και η ευλάβεια στο Θεό, η τιμιότητα και η φλογερή φιλοπατρία. Είχε άλλα τρία αδέλφια, μεταξύ αυτών, τον γνωστό οπλαρχηγό Νικήτα, ή Νικηταρά και τον Νικόλαο, μια ιδιοφυία στην πολεμική τέχνη, την οποία είχε έμφυτη και αργότερα ονομάστηκε λοχαγός.\nΣτο κείμενο αυτό χρησιμοποιούμε, κυρίως, ειδωλολάτρες συγγραφείς - πηγές, όπως Ζώσιμο, Αμμιανό Μαρκελλίνο, Θεμίστιο, Κέλσο, Πορφύριο... (19/2/2010)\nPowered by active³ CMS - 6/8/2021 1:58:36 πμ


Banksy | Αποκάλυψε βίντεο με σκηνές από τη δημιουργία του πρόσφατου έργου του\nΕλένη Καραγιάννη | Παρ 05-03-2021\nΗ τοιχογραφία έκανε την εμφάνισή της στις 28 Φεβρουαρίου σε ένα τοίχο των πρώην φυλακών του Ρέντινγκ.\nΜπορεί ο κόσμος της Τέχνης να ήταν 99% σίγουρος ότι το γκράφιτι στον τοίχο των πρώην φυλακών –όπου είχε φυλακιστεί και o Oscar Wilde- ήταν μια δημιουργία του Βanksy, όμως χρειαζόταν και η επιβεβαίωση από τον ίδιο τον καλλιτέχνη για να γίνει το ποσοστό 100%. Η επιβεβαίωση ήρθε με τον τρόπο που συνηθίζει ο Βρετανός street artist, μέσα από το λογαριασμό του στο Instagram.\nΕκεί, στις 4 Μαρτίου ο Banksy μοιράστηκε με τους followers του ένα βίντεο από τα παρασκήνια της δημιουργίας του έργου, αναλαμβάνοντας έτσι και την πατρότητά του. Το βίντεο –που ξεκινά σαν απόσπασμα από την εκπομπή ζωγραφικής του Bob Ross- δείχνει τον καλλιτέχνη να μεταφέρει τα εργαλεία του στον τόπο της δράσης μέσα στη νύχτα και στη συνέχεια να φιλοτεχνεί το έργο με σπρέι, μπογιές και πινέλα. Φυσικά, σε κανένα πλάνο δεν είναι ορατό το πρόσωπο του ζωγράφου που κρατά όλα αυτά τα χρόνια κρυφή την ταυτότητά του.\nΗ τοιχογραφία αναπαριστά έναν φυλακισμένο που δραπετεύει χρησιμοποιώντας ένα σχοινί από σεντόνια δεμένα μεταξύ τους, φροντίζοντας να μαζί και τη γραφομηχανή του.\nΗ φυλακή του Ρέντινγκ βρίσκεται 70 χιλιόμετρα δυτικά του Λονδίνου και έχει πάψει να λειτουργεί ως σωφρονιστικό ίδρυμα από το 2013. Ανήκει στο Υπουργείο Δικαιοσύνης της Μ. Βρετανίας το οποίο πρόκειται άμεσα α γνωμοδοτήσει για τη μελλοντική χρήση του. Για πολλούς, αυτή η εικαστική παρέμβαση του Banksy είναι η δική του συμβολή στην προσπάθεια που καταβάλλεται να πειστεί το Υπουργείο να το μετατρέψει σε πολιτιστικό κέντρο.\nΕΛΕΝΗ ΚΑΡΑΓΙΑΝΝΗ INSTAGRAM BANKSY ΓΚΡΑΦΙΤΙ\nΑναμένεται να εκδοθεί το ερχόμενο φθινόπωρο. "Against the Odds": Ένα graphic novel για τους Blondie


ΙΕΡΟΣ ΝΑΟΣ ΑΓΙΑΣ ΒΑΡΒΑΡΑΣ ΚΟΜΟΤΗΝΗΣ: Οκτωβρίου 2013\nΤην Παρασκευή 01 Νοεμβρίου 2013 στις 07:00 το απόγευμα, θα μιλήσει στη σύναξη των γονέων και των νέων ζευγαριών της Ενορίας μας ο Ψυχίατρος κ. Γκάρο Εσαγιάν με θέμα: Αυτοκτονία: Υπάρχει λύση.\n28 ΟΚΤΩΒΡΙΟΥ ΕΟΡΤΗ ΤΗΣ ΑΓΙΑΣ ΣΚΕΠΗΣ ΚΑΙ ΤΗΣ ΠΑΤΡΊΔΑΣ\nΧΡΟΝΙΑ ΠΟΛΛΑ ΚΙ' ΕΥΛΟΓΗΜΕΝΑ,\nΗ ΠΑΝΑΓΙΑ ΜΑΣ ΝΑ ΣΚΕΠΑΖΕΙ ΤΗΝ ΠΑΤΡΙΔΑ ΜΑΣ\nΑΓΡΥΠΝΙΑ ΣΗΜΕΡΑ ΤΟ ΒΡΑΔΥ από τις 08:00μ.μ. έως τη 01:00 μετά τα μεσάνυχτα\nΣήμερα το βράδυ στίς 08:00 μ.μ. θα τελέσουμε στον Ιερό ναό Αγίας Βαρβάρας Κομοτηνής, Αγρυπνία πρός τιμήν της Αγίας και Ενδόξου Οσιοπαρθενομάρτυρος Αναστασίας της Ρωμαίας.\nΒιογραφία της Αγίας Αναστασίας\nΌταν τη συνέλαβε ο ηγεμόνας Πρόβος (περί το 256 μ.Χ.), υπενθύμισε στην Αναστασία την ανθηρή νεότητα της, για την οποία θα έπρεπε να αρνηθεί το Χριστό. Τότε, δυναμική υπήρξε η απάντηση της Αναστασίας: «Εγώ, είπε, μία ωραιότητα και νεότητα γνωρίζω, εκείνη που δίνει ο Χριστός στις πιστές και γενναίες ψυχές, που προτιμούν γι’ Αυτόν το θάνατο αντί άλλων εγκόσμιων αγαθών, όταν αυτά προτείνονται για την προδοσία του Θεού τους. Πλούτη είχα άφθονα. Δεν τα θέλησα. Αλλά το Χριστό μου τον θέλω και απ' Αυτόν καμία δύναμη δε θα μπορέσει να με χωρίσει. Αν αμφιβάλλεις, δοκίμασε». Εξαγριωμένος από την απάντηση ο Πρόβος, τη μαστίγωσε στο πρόσωπο, και επειτα απο φρικτά μαρτύρια τελικά την αποκεφάλισε. Έτσι, η Αναστασία πήρε τον αμαράντινο στέφανο του μαρτυρίου.\nΣήμερα στις 07:00 το απόγευμα στην αίθουσα του ιερού ναού Αγίας Βαρβάρας Κομοτηνής στη σύναξη των γονέων και των νέων ζευγαριών της ενορίας μας θα μιλήσει ο π. Ιωάννης Μακίδης με θέμα: Ορθόδοξα κριτήρια στη ζωή μας


Πώς να επιλέξετε ένα laminate για να μην το μετανιώσετε αργότερα\nΣε αυτό το άρθρο, μιλάμε λεπτομερώς για το ποιο laminate είναι καλύτερο να επιλέξετε για ένα διαμέρισμα και μοιραζόμαστε πολύτιμες συμβουλές από επαγγελματίες.. Κριτήρια ποιότητας laminate Αυτό το δάπεδο είναι ένα υλικό πολλαπλών στρωμάτων με βάση από μοριοσανίδες ή ινοσανίδες. Τα στρώματα είναι εμποτισμένα με συνθετικές ρητίνες και το επάνω στρώμα αποτελείται από χαρτί στο... Read More\nHoe een keuken uit te rusten met een raam?\nΣχεδιασμός σαλονιού σε ανοιχτόχρωμα χρώματα: επιλογή στυλ, χρώματος, τελειωμάτων, επίπλων και κουρτινών\nΣε αυτό το άρθρο, μιλάμε λεπτομερώς για το ποιο laminate είναι καλύτερο να επιλέξετε για ένα διαμέρισμα και μοιραζόμαστε πολύτιμες συμβουλές από επαγγελματίες..\nΚριτήρια ποιότητας laminate\nΑυτό το δάπεδο είναι ένα υλικό πολλαπλών στρωμάτων με βάση από μοριοσανίδες ή ινοσανίδες. Τα στρώματα είναι εμποτισμένα με συνθετικές ρητίνες και το επάνω στρώμα αποτελείται από χαρτί στο οποίο μπορείτε να εκτυπώσετε οποιαδήποτε εικόνα. Τις περισσότερες φορές, το έλασμα μιμείται φυσικό ξύλο.\nΚατά την παραγωγή, τα στρώματα πιέζονται σε υψηλές θερμοκρασίες, με αποτέλεσμα μια ανθεκτική, εύκολη περιποίηση δαπέδου για το σπίτι. Τα χαρακτηριστικά του διαφέρουν σε διάφορους δείκτες που πρέπει να ληφθούν υπόψη για την ακριβή επιλογή ενός laminate:\nΚλάση αντοχής στη φθορά.\nΑντοχή σε κρούση.\nΤσαμπαρισμένο ή όχι.\nΦιλικότητα προς το περιβάλλον.\nΣτη φωτογραφία υπάρχει ένα υπνοδωμάτιο σε μοντέρνο στιλ. Ένα από τα πλεονεκτήματα του laminate είναι η δυνατότητα να τοποθετήσετε όχι μόνο το πάτωμα με αυτό, αλλά και τους τοίχους..\nΤα πάνελ με πάχος 9-10 mm είναι πιο ανθεκτικά σε μακροχρόνια φορτία (εννοείται βαριά έπιπλα που επηρεάζουν συνεχώς το έλασμα). Το επίπεδο μόνωσης θορύβου και η θερμοκρασία του δαπέδου εξαρτώνται από το πάχος του στρώματος βάσης: όσο πιο λεπτή είναι η επίστρωση, τόσο καλύτερα οι γείτονες ακούν τους ήχους των βημάτων και τόσο πιο κρύο το πάτωμα.\nΗ πιο δημοσιονομική επιλογή είναι ένα υλικό με πάχος 6 mm, αλλά αν θα υπάρχουν βαριά έπιπλα ή εξοπλισμός στην κουζίνα ή το δωμάτιο, τότε είναι προτιμότερο να προτιμάτε το πιο ακριβό laminate με παχύ στρώμα βάσης..\nΌσο υψηλότερη είναι η κατηγορία, τόσο μεγαλύτερη είναι η διάρκεια ζωής της πολυστρωματικής επίστρωσης. Αυτό το κριτήριο επηρεάζει σημαντικά την τιμή του προϊόντος, οπότε είναι καλύτερο να επιλέξετε το δικό σας υλικό για κάθε δωμάτιο. Ένα φθηνό προϊόν δεν είναι κατάλληλο για διάδρομο ή κουζίνα, καθώς σε αυτούς τους χώρους του διαμερίσματος το πάτωμα αντιμετωπίζει τα υψηλότερα φορτία.\nΟ παρακάτω πίνακας δείχνει καθαρά ποιο laminate να επιλέξετε για ένα συγκεκριμένο δωμάτιο:\nClass Classation Room Διάρκεια ζωής\nΥπνοδωμάτιο, μελέτη Έως 2 έτη\nΣαλόνι, παιδικός σταθμός 2-4 ετών\nΔιάδρομος, κουζίνα 4-6 ετών\nΜικρό γραφείο, αίθουσα συνεδριάσεων Έως 3 ετών / 8-10 ετών για χώρους κατοικιών\nΤάξη, ρεσεψιόν, γραφείο, μπουτίκ 3-5 ετών / 10-12 ετών για χώρους κατοικιών\nΚατάστημα, εστιατόριο, βιομηχανικοί χώροι 5-6 ετών / 15-20 για οικιστικούς χώρους\nΟι Ρώσοι αγοραστές έχουν συνηθίσει να επιλέγουν ανθεκτικό laminate, επομένως τα προϊόντα της κατηγορίας 23-32 είναι ιδιαίτερα δημοφιλή. Στην αναλογία τιμής-ποιότητας, κερδίζει η 31η κατηγορία, αλλά η 32η κατηγορία είναι πιο κατάλληλη για την κουζίνα και το διάδρομο με μεγάλη κίνηση. Το δάπεδο κλάσης 33 είναι κατάλληλο για μπάνιο, καθώς και για διαμέρισμα με κατοικίδια ζώα.\nΑυτή η παράμετρος δείχνει πόσο καλά η επίστρωση αντέχει στις κρούσεις. Καθορίζεται από τα αποτελέσματα μιας δοκιμής κατά την οποία μια μπάλα από μέταλλο ρίχνεται στην επιφάνεια ενός πλαστικοποιημένου πάνελ για να προσομοιώσει την πτώση βαρέων αντικειμένων ή την πίεση των τακουνιών. Το κριτήριο αντοχής είναι η ακεραιότητα της επιφάνειας.\nΥπεύθυνος για την αντίσταση στις κρούσεις είναι το ενδιάμεσο στρώμα – εμποτισμένο χαρτόνι kraft (αποσβεστήρας). Η αντοχή στις κρούσεις υποδεικνύεται από τον δείκτη IC. Η κλάση πολυστρωματικού υλικού 31 αντέχει στη δύναμη κρούσης 10N / 800 mm, που αντιστοιχεί στον συντελεστή IC1, η κλάση 32 αντέχει στα 15N / 1000 mm (IC2) και η κλάση 33 – 20N / 1200 mm (IC3). Οι δύο τελευταίες επιστρώσεις είναι ανθεκτικές σε γρατζουνιές και τριβή από τροχούς καρέκλας γραφείου.\nΣτη φωτογραφία υπάρχει ένας διάδρομος με ένα υψηλής ποιότητας, ανθεκτικό σε κρούσεις laminate κλάσης 32, το οποίο είναι η βέλτιστη κάλυψη για ένα δωμάτιο με μεγάλη επισκεψιμότητα.\nΗ έκθεση στο νερό είναι ένα από τα πιο αδύναμα σημεία του laminate. Αν μπει ανάμεσα στις σανίδες, το υλικό διογκώνεται και η διακοσμητική επιφάνεια ξεφλουδίζει. Η διάρκεια ζωής ενός τέτοιου δαπέδου μειώνεται σημαντικά. Λαμβάνοντας υπόψη αυτές τις αδυναμίες, οι κατασκευαστές παράγουν ειδικούς τύπους πολυστρωματικών υλικών με αντοχή στην υγρασία.\nΗ φωτογραφία δείχνει ένα παράδειγμα μιας επίστρωσης ανθεκτικής στην υγρασία, η οποία προστατεύεται από ένα επάνω φύλλο. Παρά την αντοχή του στο νερό, το πάτωμα δεν μπορεί να διατηρείται υγρό για μεγάλο χρονικό διάστημα..\nΤο laminate ανθεκτικό στην υγρασία αντέχει στην υγρασία μόνο για κάποιο χρονικό διάστημα. Το υλικό βασίζεται σε μια ανθεκτική σανίδα από ίνες ξύλου, επεξεργασμένη με ειδικές ενώσεις. Δεν φοβάται τον υγρό καθαρισμό, τη βρωμιά και τη μούχλα, αλλά εάν μια μεγάλη ποσότητα νερού διεισδύσει στην άρθρωση, τότε το πάτωμα θα διογκωθεί και θα εμφανιστούν ανομοιομορφίες. Ένα τέτοιο κάλυμμα είναι κατάλληλο στην κουζίνα και στο διάδρομο, αλλά για τη χαγιάτι και το μπάνιο θα πρέπει να επιλέξετε ένα διαφορετικό υλικό.\nΤο αδιάβροχο laminate είναι ανθεκτικό στην παρατεταμένη έκθεση στην υγρασία, καθώς η επεξεργασία των αρμών με ζεστή παραφίνη προστατεύει αξιόπιστα το δάπεδο από παραμόρφωση. Οι πτώσεις της θερμοκρασίας δεν είναι επίσης τρομερές για αυτόν. Αυτή είναι μια εξαιρετική επιλογή για μπαλκόνια και μπάνια, τα οποία χαρακτηρίζονται από υψηλή υγρασία..\nΤσαμπαρισμένο ή όχι\nΤα Chamfers είναι λοξότμητες άκρες που κάνουν τα πλαστικοποιημένα πάνελ οπτικά παρόμοια με τις σανίδες παρκέ. Με αυτό, η επίστρωση φαίνεται πιο φυσική και πιο ακριβή. Χρησιμοποιώντας μια πρέσα, η λοξοτομή εφαρμόζεται σε δύο ή τέσσερις πλευρές, διατηρώντας παράλληλα το προστατευτικό στρώμα. Μετά την τοποθέτηση, οι αρμοί καλύπτονται με κερί.\nΈνα λοξότμητο πολυστρωματικό υλικό έχει αρκετά σημαντικά πλεονεκτήματα: είναι πιο ανθεκτικό σε μηχανικές βλάβες και εάν, μετά από έκθεση σε υψηλές θερμοκρασίες, σχηματιστούν κενά μεταξύ των πάνελ, δεν θα είναι τόσο αισθητά..\nΣε σύγκριση με το συμβατικό πολυστρωματικό υλικό, τα λοξότμητα προϊόντα διαρκούν 5-6 χρόνια περισσότερο, ακόμη και αν έχουν υποστεί ελαφρά ζημιά κατά την εγκατάσταση.\nΗ φωτογραφία δείχνει ένα πολυστρωματικό υλικό, παρόμοιο σε μήκος και υφή με ξύλινες σανίδες, αλλά είναι οι λοξοί που του δίνουν μια ιδιαίτερη ομοιότητα με το φυσικό υλικό.\nΑυτό το δάπεδο έχει το μειονέκτημά του: απαιτεί ιδιαίτερη φροντίδα. Για να απαλλαγείτε από τη σκόνη, συνιστάται να χρησιμοποιήσετε μια ηλεκτρική σκούπα και η βρωμιά αφαιρείται με μια μαλακή σφουγγαρίστρα ή ένα πανί από υαλοβάμβακα.\nΚλείδωμα για σύνδεση\nΤο laminate εγκαθίσταται με τη σύνδεση των προφίλ άκρων, αλλά υπάρχουν δύο κύριες μέθοδοι εγκατάστασης:\nΤο σύστημα "γλώσσα και αυλάκι" είναι απαραίτητο να κολλήσετε επιπλέον κατά την τοποθέτηση. Το προφίλ διαθέτει μια βολική κλειδαριά που κουμπώνει εύκολα στη θέση του.\nΤο αυτοκόλλητο laminate είναι φθηνότερο, αλλά χρειάζεστε κόλλα υψηλής ποιότητας για να σφραγίσετε τους αρμούς. Η τοποθέτηση διαρκεί περισσότερο. Τα προϊόντα με σύνδεση κλειδώματος είναι πιο ακριβά, αλλά η εγκατάσταση μπορεί να γίνει ανεξάρτητα.\nΕάν ο αέρας στο διαμέρισμα είναι στεγνός, θα εμφανιστούν ρωγμές μεταξύ των πάνελ.. Σε αντίθεση με τη μέθοδο τοποθέτησης κόλλας, μπορείτε να περπατήσετε αμέσως πάνω στην επίστρωση.\nΤο laminate είναι μόνο 80-90% ξύλο. Τα υπόλοιπα είναι συνδετικά: βερνίκια και ρητίνες. Ο μεγαλύτερος κίνδυνος είναι ακριβώς το βερνίκι, το οποίο απελευθερώνει ουσίες που μπορούν να προκαλέσουν αλλεργίες και διαταραχές στο νευρικό σύστημα. Επίσης, το κάλυμμα δαπέδου περιέχει μελαμίνη, η οποία χρησιμοποιείται για να αυξήσει την αντοχή στη φθορά και την πυκνότητα του υλικού. Όσο περισσότερο είναι, τόσο χειρότερο είναι για την ανθρώπινη υγεία, επειδή όταν θερμαίνεται, η μελαμίνη απελευθερώνει επιβλαβής φορμαλδεhyδη..\nΑλλά πώς να προστατέψετε τον εαυτό σας και τα αγαπημένα σας πρόσωπα; Οι ειδικοί συμβουλεύουν να μην αγοράζουν φθηνά προϊόντα χαμηλής ποιότητας – οι αδίστακτες εταιρείες προσθέτουν υπερβολικές ποσότητες τοξικών ουσιών σε αυτές..\nΜια ασφαλής επίστρωση είναι τα προϊόντα με τη σήμανση Ε1, η οποία υποδεικνύει το ελάχιστο επίπεδο συγκέντρωσης φορμαλδεhyδης. Δεν υπάρχει καμία αρνητική επίδραση στο σώμα. Απαγορεύεται η παραγωγή και πώληση ελασμάτων κατηγορίας Ε2 και Ε3 στο έδαφος της Ρωσικής Ομοσπονδίας.\nΤο πιο ασφαλές για το περιβάλλον υλικό είναι το πολυστρωματικό υλικό χωρίς φορμαλδεhyδη. Έχει την ένδειξη E0 και είναι πολύ πιο ακριβό. Τα φύλλα E1 και E0 μπορούν να τοποθετηθούν στο παιδικό δωμάτιο.\nΣτη φωτογραφία υπάρχει παιδικό δωμάτιο, το δάπεδο του οποίου είναι ασφαλές και φιλικό προς το περιβάλλον και παρέχει επίσης στο παιδί προστασία από το κρύο.\nΚατά την επιλογή ενός laminate για ένα διαμέρισμα, οι περισσότεροι άνθρωποι πρώτα απ ‘όλα προσέχουν το σχεδιασμό του. Αυτό είναι ένα από τα σημαντικά κριτήρια για τη δημιουργία ενός αισθητικά ευχάριστου εσωτερικού χώρου. Προκειμένου τα δωμάτια να φαίνονται αρμονικά, όλα τα έπιπλα και η διακόσμηση πρέπει να συνδυάζονται μεταξύ τους..\nΠριν αγοράσετε μια επένδυση δαπέδου, πρέπει να επιλέξετε και να εγκαταστήσετε τις πόρτες εισόδου και εσωτερικού χώρου, καθώς η γκάμα των θυρών είναι πολύ μικρότερη από τους τύπους laminate. Οι σανίδες φούτερ επιλέγονται όλο και περισσότερο όχι στο χρώμα του δαπέδου, αλλά σε αντίθεση – έτσι φαίνεται το εσωτερικό μερικές φορές πιο εντυπωσιακό. Εάν το πάτωμα είναι ελαφρύ, τότε το σοβατεπί πρέπει να ταιριάζει με την πόρτα και τις πλάκες του.\nΣτη φωτογραφία υπάρχει ένα σαλόνι σε ζεστά χρώματα, όπου το χρώμα του δαπέδου απηχεί το χρώμα των τοίχων και είναι σε αρμονία με τις λευκές πλάκες και πλάκες.\nΤο κύριο καθήκον του laminate είναι μια υψηλής ποιότητας απομίμηση παρκέ, μασίφ ξύλου ή παρκέ. Φαίνεται ευγενέστερο και ακριβότερο από οτιδήποτε "πίνακας".\nΕάν οι τοίχοι είναι διακοσμημένοι σε ουδέτερα χρώματα, τότε το πάτωμα μπορεί να κορεστεί και αντίστροφα: με φωτεινό φινίρισμα, είναι καλύτερα να επιλέξετε ένα σιωπηλό χρώμα laminate. Οι ευέλικτες επιλογές είναι επικαλύψεις με απομίμηση πεύκου, βελανιδιάς και σημύδας, αλλά αυτή η προσέγγιση απαιτεί πρόσθετες φωτεινές πινελιές με τη μορφή επίπλων ή διακόσμησης.\nΗ φωτογραφία δείχνει ένα διακριτικό εσωτερικό του σαλονιού σε μαύρους και γκρι τόνους. Ως δάπεδο χρησιμοποιήθηκε πλαστικοποιημένο με διακριτικό μοτίβο.\nΤα ελαφριά ξύλα ταιριάζουν τέλεια στο λακωνικό εσωτερικό, προσδίδοντάς του ελαφρότητα και αέρα. Αυτό ισχύει ιδιαίτερα σε μια μικρή περιοχή. Αλλά το σκούρο έλασμα σε χρώμα wenge κάνει την κατάσταση πιο βαριά, επομένως είναι κατάλληλο μόνο για ευρύχωρα δωμάτια..\nΗ πιο πρακτική λύση είναι το γκρι δάπεδο: η σκόνη είναι πρακτικά αόρατη σε αυτό..\nΟι σύγχρονες τεχνολογίες καθιστούν δυνατή τη μίμηση όχι μόνο μιας ξύλινης επιφάνειας, αλλά και κεραμικών πλακιδίων και πέτρας. Η εμφάνιση τέτοιων προϊόντων δεν διαφέρει πολύ από το πρωτότυπο. Οι διαστάσεις και το σχήμα των μήτρων διατηρούνται σύμφωνα με το φυσικό υλικό: τα πάνελ είναι τετράγωνα ή έχουν λόγο διαστάσεων 1: 3 ή 1: 4.\nΥπάρχουν επίσης συλλογές με σχέδια, σχέδια και επιγραφές στην επιφάνεια, αλλά τέτοιες εκκεντρικές λύσεις απαιτούν ένα προσεκτικό σχέδιο, έτσι ώστε η κατάσταση να μην φαίνεται περίεργη..\nΗ φωτογραφία δείχνει μια φωτεινή τραπεζαρία με ένα πολύχρωμο laminate, χαρίζοντας στην ατμόσφαιρα μια παιχνιδιάρικη διάθεση..\nΔιάφοροι παράγοντες επηρεάζουν την τιμή του πλαστικοποιημένου δαπέδου, και αυτά δεν είναι μόνο τα παραπάνω χαρακτηριστικά, αλλά και η φήμη του κατασκευαστή. Φυσικά, όσο υψηλότερη είναι η κατηγορία του laminate, τόσο υψηλότερο είναι το κόστος του. Η μέση τιμή για 1 τετραγωνικό μέτρο επίστρωσης υψηλής ποιότητας είναι περίπου 1000 r.\nΣτη φωτογραφία υπάρχει ένα δωμάτιο με ακριβό δάπεδο που μιμείται παρκέ.\nΈνα καλό δάπεδο laminate για ένα διαμέρισμα δεν μπορεί να είναι πολύ φθηνό, αλλά ορισμένοι κατασκευαστές προσελκύουν αγοραστές με χαμηλή τιμή. Κατά την κατασκευή, εξοικονομούν την ποιότητα της βάσης ή του προστατευτικού στρώματος, γεγονός που επηρεάζει αρνητικά τη διάρκεια ζωής του δαπέδου.\nΠώς να επιλέξετε ένα ποιοτικό laminate: συμβουλές ειδικών\nΓια να δώσουμε μια γενική ιδέα για τις περιπλοκές της επιλογής δαπέδου, έχουμε συλλέξει αρκετές σημαντικές και χρήσιμες συστάσεις..\nΕάν σκοπεύετε να τοποθετήσετε ένα ζεστό δάπεδο κάτω από το έλασμα, πρέπει να αγοράσετε μόνο εκείνα τα προϊόντα που είναι κατάλληλα για ηλεκτρικό ή υδάτινο δάπεδο σύμφωνα με τις συστάσεις του κατασκευαστή.\nΕίναι καλύτερο να επιλέξετε μια υψηλής ποιότητας επίστρωση γνωστών εμπορικών σημάτων, καθώς οι αξιόπιστοι κατασκευαστές παρέχουν εγγύηση για τα προϊόντα τους.\nΗ επιφάνεια των πάνελ μπορεί να είναι ματ, γυαλιστερή ή βουρτσισμένη, δηλαδή με τεχνητό αποτέλεσμα γήρανσης. Η επιλογή της υφής εξαρτάται από τις ιδέες σχεδιασμού, αλλά ένα λείο δάπεδο είναι λιγότερο πρακτικό..\nΈνα καλό δάπεδο laminate για ένα διαμέρισμα δεν πρέπει να έχει έντονη χημική μυρωδιά.\nΈνα σημαντικό βήμα για την τοποθέτηση του δαπέδου είναι η προετοιμασία της βάσης. Εάν η επιφάνεια του δαπέδου είναι άνιση, τότε οι πλάκες θα αρχίσουν να απομακρύνονται η μία από την άλλη και να τρίζουν.\nΕάν πέσει νερό στο πάτωμα, πρέπει να το σκουπίσετε αμέσως, ανεξάρτητα από τον τύπο του laminate: με αυτόν τον τρόπο θα διαρκέσει πολύ περισσότερο.\nΗ φωτογραφία δείχνει μια ηλεκτρική ενδοδαπέδια θέρμανση που ταιριάζει κάτω από ένα ειδικό laminate.\nΤο πώς να επιλέξετε ένα laminate μόνοι σας και να προσδιορίσετε την καλύτερη επιλογή για τον εαυτό σας περιγράφεται λεπτομερώς σε αυτό το βίντεο:\nΕλπίζουμε ότι αυτό το άρθρο αποδείχθηκε ενημερωτικό και βοήθησε στον προσδιορισμό της επιλογής του laminate για το διαμέρισμα..\nΜαύρο πάτωμα: επιλογή υλικού, σχεδιασμός, συνδυασμός με οροφή και τοίχους\nΓκρι πόρτες στο εσωτερικό: τύποι, υλικά, αποχρώσεις, σχέδιο, συνδυασμός με το πάτωμα, τοίχοι\nTOP οικιακοί συλλέκτες σκόνης\nΤα πιο δημοφιλή λάθη αποθήκευσης σε μικρά διαμερίσματα\nΠώς να χρησιμοποιήσετε όμορφα τον ανοιχτό χώρο αποθήκευσης;\nΠώς να διακοσμήσετε ένα εσωτερικό στο στυλ του λειτουργισμού;\nΠώς να καθαρίσετε δυσπρόσιτα μέρη σε ένα διαμέρισμα;\nΤα πιο συνηθισμένα λάθη στην οργάνωση του φωτισμού\n6 hotels in Sochi die kansen geven aan de gepromote buitenlandse hotels\nΕπιλογή ταπετσαρίας για έναν έφηβο: τύποι, σχέδιο και σχέδια, χρώμα, στυλ, συνδυασμός\nTualetinis stalas: nuotraukos, tipai, formos, medžiagos, dizainas, apšvietimas, spalvos\nWat zijn de soorten behang: kenmerken, voor- en nadelen, moderne classificaties\nKaip papuošti japoniško stiliaus interjerą?\nבחירת המראה בחדר האמבטיה: סוגים, צורות, תפאורה, צבע, אפשרויות עם דוגמה, תאורה\nRastegnuti strop u hodniku i hodniku: vrste struktura, teksture, oblici, rasvjeta, boja, dizajn\nFogantyú nélküli konyha: jellemzők, előnyök és hátrányok, típusok és fotók\nMarmo Design Bagno\nNjega laminata: osnovna pravila i alati za čišćenje\nTende grigie all’interno dell’appartamento: tipi, tessuti, stili, combinazioni, design e arredamento\nViskas apie modernaus stiliaus miegamojo dizainą (40 nuotraukų)\nTamni pod u unutrašnjosti stana: značajke, dizajn, kombinacija, 65 fotografija\nOrganza gordijnen: soorten, kleur, ontwerp, tekeningen, combinatie, bevestiging aan de kroonlijst, decor\nAblakok függönytípusai: osztályozás leírással, opciók típus szerint, függönyök és függönyök anyaga\n7 reménytelen jel az elavult belső térről\nCome scegliere un riempitivo per divani?\nסוגי תקרות מתיחה: חומרים, מרקם, צבע, סוגי עיצובים, צורות\nΓωνιακή ντουλάπα στο διάδρομο: τύποι, υλικά, χρώματα, σχέδιο και σχήματα, εσωτερική γέμιση


Η Διαδικασία της Ηλεκτρονικής Δημοπρασίας με μια ματιά - ΔΕΠΑ ΕΜΠΟΡΙΑΣ Α.Ε.\nΠΡΙΝ ΤΗΝ ΗΛΕΚΤΡΟΝΙΚΗ ΔΗΜΟΠΡΑΣΙΑ (1η & 2η Φάση)\nΥποβολή στην ΔΕΠΑ των δικαιολογητικών συμμετοχής.\nΤο πρώτο βήμα που θα πρέπει να κάνουν οι ενδιαφερόμενοι είναι να υποβάλλουν από την Παρασκευή 18 η Σεπτεμβρίου 2020 και ώρα 09.00’ έως την 21η Σεπτεμβρίου 2020, ημέρα Δευτέρα και ώρα 12.00’, τα αναφερόμενα κατά περίπτωση δικαιολογητικά συμμετοχής τους στη δημοπρασία, σύμφωνα με τη διαδικασία που περιγράφεται στην ακόλουθη ηλεκτρονική διεύθυνση στην ιστοσελίδα της ΔΕΠΑ: https://www.depa.gr/i-diadikasia-tis-ilektronikis-dimoprasias-me-mia-matia/\nΗ μη εμπρόθεσμη προσκόμιση εγγυητικής επιστολής συμμετοχής στην Δημοπρασία, η οποία (πρωτότυπη) θα πρέπει να αποσταλεί και ταχυδρομικώς στη ΔΕΠΑ, αποτελεί λόγο απόρριψης της συμμετοχής σας.\nΟι ενδιαφερόμενοι από την Παρασκευή 18η Σεπτεμβρίου 2020 έως την ημερομηνία υποβολής των δικαιολογητικών συμμετοχής στην Δημοπρασία (δηλ. το αργότερο μέχρι την 21η Σεπτεμβρίου 2020, ημέρα Δευτέρα και ώρα 12.00’) θα πρέπει να συμπληρώσουν και ηλεκτρονικά την αίτηση χορήγησης κωδικών στην ηλεκτρονική διεύθυνση: https://register.marketsite.gr/ .Με την συμπλήρωση της ως άνω αίτησης οι ενδιαφερόμενοι θα λάβουν Κωδικούς πρόσβασης.\nΌσοι έχουν συμμετάσχει κατά το παρελθόν σε ηλεκτρονική δημοπρασία για την προμήθεια φυσικού αερίου από τη ΔΕΠΑ, δεν χρειάζεται να υποβάλουν αίτηση χορήγησης κωδικών. Θα χρησιμοποιήσουν τους παλαιούς κωδικούς.\nΟι συμμετέχοντες, άμεσα μετά τη λήψη των Κωδικών πρόσβασης συνιστάται να παρακολουθήσουν στην ιστοσελίδα της cosmoΟΝΕ, την προβλεπομένη εκπαίδευση e-learning, όπου παρέχονται αναλυτικά οι απαραίτητες πληροφορίες για την συμμετοχή τους και διευκρινίζεται ο τρόπος και η διαδικασία υποβολής προσφορών:\n1.\tΕπισκεφθείτε τη σελίδα http://www.cosmo-one.gr και πατήστε στο “LOGIN ”.\n2.\tΣτην επιλογή “Marketsite” πατήστε “LOGIN ”, συνδεθείτε με τους κωδικούς σας και επιλέξτε την εφαρμογή “sourceONE”.\n3.\tΑποδεχτείτε τους όρους της εφαρμογής και επιλέξτε “Βοήθεια” στο πάνω μέρος της σελίδας. Θα μεταφερθείτε στον οδηγό συμμετοχής για δημοπρασίες όπου θα βρείτε το εκπαιδευτικό υλικό.\n4.\tΕπιλέξτε από το menu “Γενικά ” και κατόπιν “είσοδος και προσθήκη δημοπρασίας”. Στην συνέχεια θα πρέπει να παρακολουθήσετε την ροή της εκπαιδεύσεως μέχρι την ολοκλήρωσή της. Όταν σας ζητηθεί να επιλέξετε συγκεκριμένο τύπο Ηλεκτρονικής Δημοπρασίας επιλέξτε Αμερικάνικη.\n5.\tΘα παρέχεται συνεχής πρόσβαση στην εν λόγω εκπαιδευτική διαδικασία από την στιγμή αποστολής των κωδικών πρόσβασης έως την Παρασκευή 18 Σεπτεμβρίου 2020 και ώρα 09.00’ έως και την Τρίτη 22 Σεπτεμβρίου 2020 και ώρα 13.00’. Συμπληρωματικά, σε αυτό το διάστημα, θα μπορούν να δοθούν τηλεφωνικές οδηγίες και άλλα βοηθήματα με συχνές ερωτήσεις και απαντήσεις, καθώς και συμβουλές για μία επιτυχημένη συμμετοχή.\nΠριν την κανονική δημοπρασία θα πραγματοποιηθεί Εικονική Ηλεκτρονική Δημοπρασία, προκειμένου να ελεγχθούν τεχνικά και διαδικαστικά θέματα καθώς και να εντοπιστούν τυχόν προβλήματα με τελικό στόχο την καλύτερη δυνατή εξοικείωση των ενδιαφερομένων με τον τρόπο διεξαγωγής της δημοπρασίας.\nΟι ενδιαφερόμενοι θα δύνανται να συμμετάσχουν στην Εικονική Ηλεκτρονική Δημοπρασία από την Παρασκευή 18 Σεπτεμβρίου 2020 και ώρα 09.00’ έως και την Τρίτη 22 Σεπτεμβρίου 2020 και ώρα 13.00’.\nΚατά την διάρκεια της Εικονικής Ηλεκτρονικής Δημοπρασίας οι συμμετέχοντες μπορούν να θέτουν στην cosmoONE ερωτήματα προκειμένου να λαμβάνουν διευκρινίσεις.\nΗ εταιρεία μας συνιστά τη συμμετοχή των υποψηφίων, τόσο στην εκπαίδευση, όσο και στην εικονική δημοπρασία, διότι μόνο κατά την διάρκεια τους θα είναι διαθέσιμο το εξειδικευμένο Help Desk της cosmoONE, κάτι που δεν θα συμβεί κατά την διάρκεια της ηλεκτρονικής δημοπρασίας.\nΗ Δημοπρασία θα πραγματοποιηθεί σε 2 Φάσεις σύμφωνα με τους όρους της διακήρυξης. Η 1η Φάση της ηλεκτρονικής δημοπρασίας (Επιλέγοντες Πελάτες και Προμηθευτές) θα διεξαχθεί την Τετάρτη 23/09/2020, από τις 12.00’ έως τις 12.30’ και η 2η Φάση (μόνο Προμηθευτές) θα διεξαχθεί την Τετάρτη 23/09/2020, από τη 13.00’ έως τις 13.30’.\nΜΕΤΑ ΤΗΝ ΗΛΕΚΤΡΟΝΙΚΗ ΔΗΜΟΠΡΑΣΙΑ\nΗ cosmoONE ανακοινώνει τα επίσημα αποτελέσματα στη ΔΕΠΑ και όχι στους συμμετέχοντες. Η ΔΕΠΑ θα ενημερώσει σχετικώς τους συμμετέχοντες όσον αφορά τα αποτελέσματα της συμμετοχής τους στη δημοπρασία.\nΗ ΔΕΠΑ θα επικοινωνήσει σχετικά με κάθε επιτυχόντα συμμετέχοντα, εντός ευλόγου χρόνου μετά την ανακοίνωση των αποτελεσμάτων και θα ενημερώσει για την περαιτέρω διαδικασία πώλησης του αερίου μέσω δημοπρασίας, σύμφωνα με τους όρους της σχετικής Διακήρυξης.


9ο Ολοήμερο Δημοτικό Σχολείο Αλεξανδρούπολης » Blog Archive » Ανακοίνωση- Πρόσκληση\n« Οδυσσέας Ελύτης…\n6η Συνάντηση των χωρών – Πρόγραμμα Comenius… »\nΓια το ευρωπαϊκό πρόγραμμα comenius που συμμετέχει το σχολείο μας\nθα πραγματοποιηθεί εκδήλωση από τους μαθητές μας .\nΔημοσιεύτηκε στις 4 Νοεμβρίου 2012 στις 22:06 και βρίσκεται κάτω από comenius, Εκδηλώσεις, Ενημέρωση. Μπορείς να παρακολουθείς τα σχόλια για το άρθρο χρησιμοποιώντας RSS 2.0 τροφοδότης (feed). Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.\n© 2020 9ο Ολοήμερο Δημοτικό Σχολείο Αλεξανδρούπολης.


Το ΝΕΟ Μουσείο της Ελευσίνας ! - ANTIGONE KOUTALIERI\nΤο ΝΕΟ Μουσείο της Ελευσίνας !\nΕλάτε μαζί, να ταξιδεύσουμε με την φαντασία μας.... Δεν θα είναι υπέροχο, διασχίζοντας την πλατεία, στο κέντρο της Ελευσίνας να είναι μοιρασμένα στον πεζόδρομο, μερικά από τα αριστουργήματα του Μουσείου της Ελευσίνας, που είναι τώρα κλειδωμένα σε κάποιο υπόγειο.\nΑν το πρόβλημα είναι κληματολογικό τότε ας προχωρήσει η αρμόδια υπηρεσία σε υιοθέτηση - δανεισμό με κανόνες αξιολόγησης, των ιδιοκτήτων των καταστημάτων της πόλης για να προσφέρουν για λίγο καιρό τον χώρο τους στο συγκλονιστικό θησαυρό της πόλης.\nΤο άγαλμα του Πεισίστρατου, στα μαγαζί υποδημάτων, αγγείο με ιστορικά γεγονότα του Εύμολπου στα καταστήματα ρούχων και το επιβλητικό άγαλμα της Θεάς Δήμητρας στην είσοδο της πόλης.\nΗ Γ΄ Εφορεία Προϊστορικών και Κλασικών Αρχαιοτήτων ως αρμόδια και υπεύθυνη ας αποφάσισει να δανείσει μερικούς από τους θησαυρούς της σε γειτονικά κτίρια μέχρι να τελειώσουν τα έργα του Νέου Μουσείου της Πόλης (που δεν έχουν καν αρχίσει ).\nΤα αποτελέσματα θα είναι συγκλονιστικά, γιατί βοηθάει να καταξιωθεί στη συνείδηση των πολιτών ως ένας θεσμός που θέλει να υπηρετήσει τη σύγχρονη κοινωνία.\nΜουσεία του εξωτερικού, λοιπόν, βλέπουμε να δοκιμάζουν όλα αυτά τα υπέροχα, πρωτοποριακά εγχειρήματα. Με έναν και μόνο στόχο: να φτιάξουν ένα νέο κοινωνικό συμβόλαιο με το κοινό τους. Να το κυνηγήσουν, να το σαγηνεύσουν, να μιλήσουν τη γλώσσα των νέων, των ηλικιωμένων, των εργατών, όλων αυτών που συνήθως δεν μπαίνουν στον κόπο να πάνε να δουν μια έκθεση.\nΑν παραμερίσει κανείς στη μελαγχολία, θα διαπιστώσει ότι αυτό που λείπει περισσότερο δεν είναι τα χρήματα, όσο η τολμηρή σκέψη και πράξη.\nΘα τολμούσε η Διευθύντρια της Γ’ Εφορίας Προϊστορικών και Κλασσικών Αρχαιοτήτων να δανείσει έργα σε κατάστημα όταν ακόμη δεν έχουμε βρει το έργο του Πικάσο από τη Εθνική Πινακοθήκη Αθηνών, έπειτα από τόσα χρόνια;\nΗ Διεύθυνση της Γ’ Εφορίας Προϊστορικών και Κλασσικών Αρχαιοτήτων δεν θα δώσει απλώς μερικά έργα.\nΘα δανείσει τα 20 καλύτερα αποκτήματά μας, θα τα μοιράσει στη γειτονιά, πάντα με τρομερές συνθήκες ασφαλείας.\nΟ κόσμος δεν θα πίστευε στα μάτια του, αλλά την ίδια στιγμή θα εκτιμούσε την απόφασή αυτή θα το απολαύσουν όλοι, ακόμη και άνθρωποι που δεν είχαν περάσει το κατώφλι μέσα στον αρχαιολογικό χώρο. Τα έργα μπορούν να γίνουν οι καλύτεροι πρεσβευτές μας.\nΗ ομάδα του Μουσείου παράλληλα θα πρέπει να κάνει ενημέρωση μέσα από τους κοινωνικούς πυλώνες, νοσοκομείο, ίδρυμα για ηλικιωμένους κ.ο.κ. ακόμα προγράμματα για γιατρούς, για την τρίτη ηλικία, για ανάπηρους έτσι ώστε να αποκτήσουν πολύτιμη γνώση για το μουσείο.\nΤο μεγάλο στοίχημα είναι πως να φέρεις κοντά τους νέους. Αυτό είναι εφικτό όταν το νέο μουσείο θα γινόταν το μέρος όπου θα ήθελαν οι ίδιοι να πάνε, πώς θα γινόταν το στέκι τους.\nΕχει τελειώσει η εποχή όπου καθόσουν και περίμενες να έρθει ο επισκέπτης.\nΣήμερα πρέπει να κάνεις εσύ τον κόπο, την πρώτη κίνηση. Και να αποδείξεις ότι δεν στέκεσαι κάπου απόμακρα, αλλά συμπάσχεις και συναισθάνεσαι.\nΑν δεν το κάνεις, τότε το κοινό σου θα είναι οι ίδιοι, και οι ίδιοι, και οι ίδιοι...


Επιμόλυνση με στελέχη HPV - Nόσος και θεραπεία .\n(Ακριβής μετάφραση από την ενημερωτική ιστοσελίδα του Γερμανικού ταμείου υγείας ΑΟΚ για το HPV. Ιδε στο http://www.aok.de/portale/bundesweit/hpv/hpv-infektion-erkrankung-und-behandlung.html\nΓια την μεταφραση εκ του Γερμονικού κειμένου και τα σχόλια: Δρ Παρμενίων Ζησόπουλος\nΤι είναι HPV;\nHPV (Human Papilloma Virus) είναι Ιός ανθρωπίνων κονδυλωμάτων .\nΟ HPV προσβάλει το δέρμα και βλενογόνους του ανθρώπου.\nΥπάρχουν μέχρι σήμερα περισσότερα από 100 γνωστά στελέχη HPV (ιών ανθρωπίνων κονδυλωμάτων ) και από αυτά τα 15 θεωρούνται ότι μπορεί να προξενήσουν καρκίνο (είναι τα αποκαλούμενα στελέχη υψηλού κινδύνου) .\nΟ HPV δεν έχει καμία σχέση με το HIV, τον ιό που προξενεί το AIDS,\nΠόσο συχνή είναι η επιμόλυνση με HPV;\nΠερίπου κάθε τρίτη γυναίκα ηλικίας 20-30 ετών έχει επιμολυνθεί με ιούς HPV.\nΠερίπου 3 απο 4 γυναίκες προσβάλλονται κατά την διάρκεια της ζωής τους μια φορά από ιούς ανθρωπίνων κονδυλωμάτων.\nΠερίπου κάθε 10η νέα γυναίκα έχει επιμολυνθεί από εκείνα τα στελέχη HPV, εναντίον των οποίων έχουν κατασκευαστεί τα εμβόλια.\nΠως μεταδίδονται ο ιοί των ανθρωπίνων κονδυλωμάτων (HPV);\nΤο HPV μεταδίδεται συνήθως με την σεξουαλική σχέση , άμεση επαφή στο δέρμα ή στους βλεννογόνους.\nΗ επιμόλυνση με HPV ανθρωπίνων κονδυλωμάτων ) ανήκει στα σεξουαλικώς μεταδιδόμενα νοσήματα.\nΟι HPV(ιοί ανθρωπίνων κονδυλωμάτων) ανήκουν στους πλέον συχνά μεταδιδόμενους ιούς\nΠόσο πιθανό είναι να επιμολυνθώ με ιούς ανθρωπίνων κονδυλωμάτων;\nΠόσο πιθανό είναι να επιμολυνθεί κανείς με HPV κατά την σεξουαλική σχέση, δεν το γνωρίζουμε επακριβώς.\n· Με όσους περισσότερους συντρόφους υπήρξαν σεξουαλικές σχέσεις, τόσο μεγαλύτερος είναι ο κίνδυνος της επιμόλυνσης...\nΠως μπορώ να προφυλαχτώ από την επιμόλυνση με HPV και από τον καρκίνο του τραχήλου της μήτρας;\nΗ ορθή και έγκαιρη χρήση προφυλακτικών, δεν προφυλάσσει από ανεπιθύμητες εγκυμοσύνες , αλλά επίσης από πολλές σεξουαλικά μεταδιδόμενες παθήσεις.\nΠροφυλακτικά και ο περιορισμός αριθμού σεξουαλικών συντρόφων, μειώνουν επίσης τον κίνδυνο.\nΠαρ΄ όλα αυτά, ακόμη και τα προφυλακτικά δεν προσφέρουν απόλυτη προστασία απέναντι στην επιμόλυνση με HPV.\nΗ προληπτική εξέταση HPV\nΗ τακτική προληπτική εξέταση έχει στόχο ν΄ανακαλύψει έγκαιρα κυτταρολογικές αλλοιώσεις\nΠροληπτικές εξετάσεις μπορούν να ανακαλύψουν περισσότερο από τις μισές περιπτώσεις καρκίνου του τραχήλου της μήτρας έγκαιρα και να εμποδίσουν θανάτους.\nΠως μπορώ να προφυλαχτώ από τους ιούς των ανθρωπίνων κονδυλωμάτων;\nΗ μοναδική αληθινή προστασία από την επιμόλυνση με HPV, θα ήταν η αποχή από κάθε σεξουαλική σχέση, ακόμη και κάθε στενή σωματική επαφή.\nΟ κίνδυνος να επιμολυνθεί κανείς με την σεξουαλική σχέση μειώνεται δραστικά με λιγότερους σεξουαλικούς συντρόφους και την χρήση προφυλακτικών.\nΕπιπλέον θα επιδιωχθεί η ίαση της επιμόλυνσης και κυρίως των κυτταρολογικών αλλοιώσεων/\nΤα προφυλακτικά δεν αποτελούν βέβαια καμία απόλυτη προφύλαξη εναντίον της επιμόλυνσης με HPV. Ωστόσο προφυλάσσουν και από άλλες σεξουαλικά μεταδιδόμενες παθήσεις.\nΟ έγκαιρος εμβολιασμός, προφυλάσσει περίπου κατά 70% από καρκίνο του τραχήλου της μήτρας\nΣυνέπειες της επιμόλυνσης με HPV (ιούς ανθρώπινων κονδυλωμάτων)\nΣε 80 από 100 γυναίκες που έχουν επιμολυνθεί από HPV, η γιατρεύεται από μόνη της, χωρίς καμία συνέπεια.\nΑπό τις 100 γυναίκες που έχουν επιμολυνθεί με HPV, η επιμόλυνση παραμένει. και μετά δυο χρόνια, σε περίπου 20 από αυτές.\nΤι σχέση έχει η επιμόλυνση με HPV, με τον καρκίνο του τραχήλου της μήτρας ;\nHPV ανευρίσκεται σε σχεδόν όλες τις βιοψίες περιπτώσεων καρκίνου του τραχήλου της μήτρας , τα δυο πιο συχνά στελέχη υψηλού κινδύνου 16 και 18 ανευρίσκονται στα δυο τρίτα των βιοψιών καρκίνων του τραχήλου (περίπου 70 από 100)\nΕναντίον αυτών των 2 στελεχών υψηλού κινδύνου, έχουν αναπτυχθεί εμβόλια.\nΣε περίπου ένα τρίτο των βιοψιών ανακαλύπτονται άλλα στελέχη υψηλού κινδύνου (Σημείωση Δρ Παρμ. Ζησοπούλου: Στελέχη δηλαδή που δεν τα καλύπτουν τα υπάρχοντα εμβόλια\nΠως ανακαλύπτονται κυτταρικές αλλοιώσεις και πως θεραπεύονται;\nΣοβαρές κυτταρικές αλλοιώσεις και καρκίνοι του τραχήλου της μήτρας αναπτύσσονται συνήθως αργά. Ως εκ τούτου είναι συνήθως δυνατόν ν΄ανακαλύψουμε κυτταρικές αλλοιώσεις έγκαιρα.\nΟ τακτικός προληπτικός έλεγχος (PAP-TEST) είναι αναγκαίος, προκειμένου ν΄αναγνωριστούν κυτταρολογικές μεταβολές, έστω κι αν η μέθοδος δεν μπορεί να προσφέρει ασφάλεια εκατό τοις εκατό.. (σημείωση Δρος Παρμ. Ζησοπουλου: υπάρχουν αναφορές, ότι μόνον περίπου οι μισές περιπτώσεις καρκίνου του τραχήλου ανακαλύπτονται σχετικά έγκαιρα.)\nΗ συχνότερη δυνατότητα θεραπείας κυτταρικών αλλοιώσεων είναι η κωνοειδής εκτομή (υπάρχουν διάφορες παραλλαγές κι εξελίξεις της) , με την οποία αφαιρείται ένα μικρό τμήμα του τραχήλου της μήτρας ,\nΜε την έγκαιρη θεραπεία ο κίνδυνος του καρκίνου της μήτρας μπορεί συνήθως ν΄αποτραπεί\nΗ κωνοειδής εκτομή, όπως και κάθε χειρουργική παρέμβαση μπορεί να έχει και επιπλοκές.\nΠιθανώς μπορεί να προληφθούν οι μισές περιπτώσεις καρκίνου του τραχήλου της μήτρας και των θανάτων, αν συμμετέχουν στην πρόληψη όλες οι γυναίκες\nΠόσο συχνός είναι ο καρκίνος της μήτρας;\nΤ0 2004 προσβλήθηκαν περίπου 15 από 100.000 γυναίκες, από καρκίνο του τραχήλου της μήτρας ..\nΑυτό αντιστοιχεί περίπου σε 1 με 2 περιπτώσεις ανά 10.000 γυναίκες.\nΑπό 100.000 γυναίκες που ζουν στην Γερμανία, αρρωσταίνουν ανά έτος περίπου 500 από κάποιο είδος καρκίνου και 15 απ΄αυτές από καρκίνο του τραχήλου της μήτρας.\nΣυνολικά αρρωσταίνουν στην Γερμανία ανά έτος περίπου 6200 γυναίκες από καρκίνο του τραχήλου της μήτρας Ο καρκίνος του τραχήλου της μήτρας είναι σύμφωνα με τα παραπάνω ο ενδέκατος στην σειρά από τους καρκίνους που προσβάλουν την γυναίκα.\nΥπολογίζεται, ότι σοβαρές κυτταρολογικές αλλοιώσεις στον τράχηλο της μήτρας είναι 20 έως 50 φορές συχνότερες, από τον καρκίνο του τραχήλου της μήτρας.\nΟι νέες περιπτώσεις καρκίνων του τραχήλου της μήτρας, μειώνονται κατά τα τελευταία 40 χρόνια συνεχώς. Αυτή η τάση αποδίδεται εν μέρει στην προληπτική εξέταση, αλλά και στις βελτιωμένες γενικές συνθήκες ζωής, καθώς και στην καλλίτερη διάγνωση και στις καλλίτερες δυνατότητες θεραπείας. (σημείωση μεταφραστού : εννοεί προφανώς εδώ τις καλλίτερες δυνατότητες θεραπείας των προσταδίων του διηθητικού καρκίνου της μήτρας)\nΥπάρχουν και άλλες αιτίες καρκίνου του τραχήλου της μήτρας εκτός από τους ιούς HPV;\nΗ συνεχής εμμονή της επιμόλυνσης με HPV έχει επιβεβαιωθεί σαν αιτία του καρκίνου του τραχήλου της μήτρας.\nΕπί πλέον παράγοντες παίζουν έναν ρόλο στην εξέλιξη του καρκίνου του τραχήλου της μήτρας..\nΣ΄ αυτούς κατατάσουμε την πολυετή χρήση αντισυλληπτικών χαπιών, το κάπνισμα, τον μεγάλο αριθμό τοκετών και την ταυτόχρονη επιμόλυνση με άλλες σεξουαλικά μεταδιδόμενες νόσους...


Τεχνικός Ασφαλείας – Επιμόρφωση Εργοδοτών κ&al - ΚΕ.ΔΙ.ΒΙ.Μ 2 ΜΠΑΤΣΟΛΑΚΗΣ ΓΕΩΡΓΙΟΣ\nΤο Σεμινάριο Τεχνικού Ασφαλείας αφορά όλους τους εργοδότες. Προβλέπεται από την κείμενη νομοθεσία ο κάθε εργοδότης που απασχολεί εργαζομένους,να διαθέτει υπέυθυνο για την ασφάλεια και υγεία των εργαζομένων στο χώρο εργασίας/ τεχνικού ασφάλειας.\nΕπίπεδο Γ΄ 70€ (10 ώρες)\nΕπίπεδο Β' 130€ (35 ώρες)\nΗμερομηνία διεξαγωγής: Δεκέμβριος 2016\nΠληροφορίες στο 2531025300\nΠαρακαλώ εκτυπώστε, συμπληρώστε και υπογράψτε - σφραγίστε την αίτηση δίπλα.\nΓια εγγραφές, αποστολή της αίτησης στο batsolakisg@gmail.com.\nΕαν η επιχείρηση είναι εταιρεία απαιτείτε και μια εκτύπωση από το taxinet με τα στοιχεία των μελών της.


Σύλλογος Εκπαιδευτικών Π.Ε. ''Μίλτος Κουντουράς'' - ΑΝΟΙΧΤΗ ΣΥΝΕΔΡΙΑΣΗ Δ.Σ. 23-05-2018\nΣας ενημερώνουμε ότι το Δ.Σ. του Συλλόγου Εκπαιδευτικών Π.Ε. Λέσβου θα συνεδριάσει την Τετάρτη 23/05/2018 στις 19.00 στα γραφεία του συλλόγου μας.\n- Προτάσεις και θέματα Γενικής Συνέλευσης\nΣας ενημερώνουμε ότι σύμφωνα με την απόφαση της ΔΟΕ και του συλλόγου μας, το ύψος της συνδρομής των συναδέλφων αναπληρωτών για το σχ. έτος 2017-18 είναι 18€ (15€ για ΔΟΕ και 3€ για το Σύλλογο) και για τους μειωμένου ωραρίου 7€.\nΣας γνωρίζουμε ότι μέλη του Συλλόγου θεωρούνται οι συνάδελφοι που έχουν τακτοποιηθεί οικονομικά.\nΤη φετινή σχ. χρονιά δε θα γίνει παρακράτηση της συνδρομής των αναπληρωτών από τη μισθοδοσία, οπότε οι συνάδελφοι αναπληρωτές θα πρέπει να επικοινωνήσουν με την ταμία του Συλλόγου για να καταβάλλουν τη συνδρομή τους